

**Európska únia**

Európsky poľnohospodársky fond pre rozvoj vidieka:

Európa investujúca do vidieckych oblastí

**Príručka pre žiadateľa**

**o poskytnutie nenávratného finančného príspevku**

**z Programu rozvoja vidieka SR 2007 – 2013**

pre 3. výzvu na predkladanie žiadostí o nenávratný finančný príspevok na opatrenie

**1.2 „Pridávanie hodnoty do poľnohospodárskych produktov a produktov lesného hospodárstva“**

**Časť: Pridávanie hodnoty do poľnohospodárskych produktov**



Schválil štatutárny zástupca riadiaceho orgánu pre PRV SR 2007 - 2013:

Ľubomír Jahnátek

minister pôdohospodárstva a rozvoja vidieka SR

Bratislava 2013

OBSAH

[ÚVOD 3](#_Toc355593942)

[1.1 Účel príručky 4](#_Toc355593943)

[1.2 Právny základ 4](#_Toc355593944)

[**2. CHARAKTERISTIKA OPATRENIA** 5](#_Toc355593945)

[3. VÝZVA NA PREDKLADANIE ŽoNFP, PRÍJEM A ADMINISTRÁCIA ŽoNFP, UZAVRETIE ZMLUVY, RIEŠENIE SŤAŽNOSTÍ 21](#_Toc355593946)

[3.1 Výzva na predkladanie ŽoNFP 21](#_Toc355593947)

[3.2 Prijímanie ŽoNFP 21](#_Toc355593950)

[3.3 Konanie o ŽoNFP 22](#_Toc355593951)

[3.3.1 Výber ŽoNFP 22](#_Toc355593952)

[3.3.2 Oznámenie výsledku konania o ŽoNFP 22](#_Toc355593953)

[3.3.3 Neschválenie ŽoNFP 23](#_Toc355593954)

[3.4 Uzatvorenie zmluvy o poskytnutí NFP 23](#_Toc355593955)

[3.5 Riešenie sťažností 24](#_Toc355593956)

[4. USMERNENIE POSTUPU ŽIADATEĽOV PRI OBSTARÁVANÍ TOVAROV, STAVEBNÝCH PRÁC A SLUŽIEB 26](#_Toc355593957)

[6. PLATBY KONEČNÉMU PRIJÍMATEĽOVI 30](#_Toc355593958)

[6. 1 Systém účtov pri finančnom riadení EPFRV 31](#_Toc355593959)

[6. 2 Vysporiadanie finančných vzťahov 32](#_Toc355593960)

[6. 3 Účtovníctvo prijímateľa 32](#_Toc355593961)

[7. MONITOROVANIE VÝVOJA PROJEKTOV A MONITOROVACIE SPRÁVY 34](#_Toc355593962)

[8. VÝKLAD POJMOV 35](#_Toc355593963)

[9. ZOZNAM SKRATIEK 41](#_Toc355593964)

[10. ZOZNAM PRÍLOH 42](#_Toc355593965)

#

#

#

#

# ÚVOD

Príručka pre žiadateľa o poskytnutie nenávratného finančného príspevku (ďalej len „príručka“) z Programu rozvoja vidieka SR 2007 – 2013 (ďalej len „PRV“) pre 3. výzvu na predkladanie žiadosti o nenávratný finančný príspevok na opatrenie 1.2 „Pridávanie hodnoty do poľnohospodárskych produktov a produktov lesného hospodárstva“ je vypracovaná v súlade s PRV na programovacie obdobie 2007 – 2013 spolufinancovaným z Európskeho poľnohospodárskeho fondu pre rozvoj vidieka (ďalej len „EPFRV“), ktorý bol schválený uznesením vlády SR č. 291 z 21. marca 2007 a následne rozhodnutím EK č. K (2007) 6164 zo 4. decembra 2007.

**Ministerstvo pôdohospodárstva a rozvoja vidieka Slovenskej republiky** (ďalej len „MPRV SR“) plní funkciu riadiaceho orgánu (ďalej len „RO“). Nevyhnutnou podmienkou vyplatenia finančných čiastok členským štátom na financovanie výdavkov PRV je existencia akreditovanej platobnej agentúry. V podmienkach SR plní úlohy akreditovanej platobnej agentúry **Pôdohospodárska platobná agentúra.** Pôdohospodárska platobná agentúra zabezpečuje aj výkon ďalších úloh, ktoré na ňu delegoval RO na základe splnomocnenia o delegovaní právomocí RO uzatvoreného medzi MPRV SR a Pôdohospodárskou platobnou agentúrou.

PRV sa vzťahuje na celé územie Slovenskej republiky (ďalej len „SR“), ktoré je rozdelené na oblasti cieľa Konvergencia a na oblasti mimo cieľa Konvergencia. Oblasti cieľa Konvergencia sú: Západné Slovensko (Trnavský kraj, Nitriansky kraj, Trenčiansky kraj), Stredné Slovensko: (Banskobystrický kraj, Žilinský kraj) a Východné Slovensko (Košický kraj, Prešovský kraj). Oblasti mimo cieľa Konvergencia zahŕňajú územie Bratislavského kraja.1. ZÁKLADNÉ INFORMÁCIE

##  Účel príručky

Táto príručka stanovuje mechanizmus poskytovania finančnej podpory a je záväzná pre všetkých žiadateľov o nenávratný finančný príspevok a prijímateľov platieb v rámci 3. výzvy na opatrenie 1.2 „Pridávanie hodnoty do poľnohospodárskych produktov a produktov lesného hospodárstva“. Upravuje spôsob prijímania a administrácie žiadosti o nenávratný finančný príspevok z PRV (ďalej len „ŽoNFP“), podmienky vyhodnocovania ŽoNFP, platby konečnému prijímateľovi (ďalej len „konečný prijímateľ“) a monitorovanie projektov.

**V prípade rozporu, resp. nejasností medzi PRV a príručkou, spôsobených edičnou alebo tlačovou chybou, resp. chybou podobného charakteru, platia ustanovenia PRV.**

**V prípade rozporu medzi príručkou a Systémom finančného riadenia EPFRV na programovacie obdobie 2007 – 2013 platia ustanovenia Systému finančného riadenia EPFRV na programovacie obdobie 2007 – 2013.**

**V prípade rozporu, resp. nejasností medzi príručkou a ŽoNFP platia ustanovenia príručky. V prípade rozporu, resp. nejasnosti medzi príručkou a výzvou platia ustanovenia príručky.**

**V prípade rozporu, resp. nejasností medzi príručkou a zmluvou o poskytnutí nenávratného finančného príspevku (ďalej len „zmluva“) platia ustanovenia zmluvy.**

## 1.2 Právny základ

Opatrenie 1.2 „Pridávanie hodnoty do poľnohospodárskych produktov a produktov lesného hospodárstva“ je koncipované v súlade s nasledovnými právnymi predpismi EÚ:

* nariadenie Rady (ES) č. 1698/2005 o podpore rozvoja vidieka prostredníctvom EPFRV[[1]](#footnote-1),
* nariadenie Komisie (ES) č. 1974/2006[[2]](#footnote-2), ktorým sa ustanovujú podrobné pravidlá uplatňovania nariadenia (ES) 1698/2005.

Podpora v rámci PRV je poskytovaná v súlade s nasledujúcou legislatívou SR:

* zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov.

**Dodržiavanie postupov štátnej pomoci**

V prípade opatrenia 1.2 Pridávanie hodnoty do poľnohospodárskych produktov a produktov lesného hospodárstva platí nasledovná schéma minimálnej pomoci.

|  |  |  |  |
| --- | --- | --- | --- |
| **Kód opatrenia** | **Názov schémy pomoci** | **Označenie zákonnosti schémy** | **Trvanie schémy pomoci** |
| **123** | **Pridávanie hodnoty poľnohospodárskym a lesným produktom** – činnosti nespadajúce do pôsobnosti článku 36 Zmluvy o založení ES | Každá pomoc poskytnutá v rámci tohto opatrenia na činnosti nespadajúce do pôsobnosti článku 36 Zmluvy o založení ES bude v súlade nariadením Komisie (ES) č. 1998/2006 o uplatňovaní článkov 87 a 88 Zmluvy o založení ES na pomoc *de minimis* (tzn. vzťahuje sa na spracovanie lesných produktov).  | 2007 – 2013 |

2. CHARAKTERISTIKA OPATRENIA

***OS 1: zVýšENIE KONKURENCIESCHOPNOSTI SEKTORU Poľnohospodárstva A LESNéHO HOSPODáRSTVA***

***opatrenie 1.2 pridávanie hodnoty do poľnohospodárskych produktov a produktov lesného hospodárstva***

**Kód opatrenia**

123 Pridávanie hodnoty do produktov poľnohospodárstva a lesného hospodárstva

**Právny základ**

Kapitola I, článok 20 (b) (iii) a článok 28 nariadenia Rady (ES) č. 1698/2005

Kapitola III, článok 19 a príloha II, bod 5.3.1.2.3. nariadenia Komisie (ES) č. 1974/2006

**Cieľ**

Zlepšiť primárne spracovanie a predajnosť produktov poľnohospodárstva a lesného hospodárstva podporou zlepšenia efektivity, spracovania obnoviteľných zdrojov energie, podporou nových technológií a využitia nových trhov.

Tento cieľ sa bude napĺňať predovšetkým prostredníctvom:

* zavádzania výroby nových produktov; novej techniky/technológií;
* zlepšovania kvality výrobkov, ich marketingu a odbytu na nových trhoch;
* zavádzania a rozširovania informačných a komunikačných technológií;
* spracovania obnoviteľných zdrojov energie.

**Rozsah a činnosti**

Oprávnené sú investície súvisiace s nasledovnými sektormi:

* mäso a mäsové výrobky;
* mlieko a mliečne výrobky;
* hydina a vajcia;
* prírodný med;
* obilniny a produkty mlynského priemyslu, strukoviny a olejniny;
* ovocie a zelenina;
* zemiaky, sadivá a osivá;
* liečivé rastliny a koreniny;
* hrozno a víno;
* lesné hospodárstvo;
* obnoviteľné zdroje energie.

V rámci podporovaných činností prvospracovateľských sektorov bude osobitný dôraz kladený na činnosti, ktoré súvisia so zavádzaním inovatívnych technológií, so spracovaním produktov ekologického poľnohospodárstva, ako aj s investíciami zameranými na priamy predaj vlastnej produkcie prijímateľa podpory.

Primárne spracovanie poľnohospodárskych produktov je spracovanie poľnohospodárskych produktov uvedených na zozname prílohy 1 Zmluvy o ES s cieľom získania jedného alebo viacerých produktov uvedených na zozname prílohy 1 Zmluvy o ES, t.j. vstup aj výstup sú produktmi zahrnutými v prílohe I k Zmluve o ES.

**Podporované činnosti prvospracovateľských sektorov**

Oprávnené sú všetky činnosti, ktoré zlepšujú celkovú výkonnosť podniku a sú v súlade s cieľmi opatrenia a s príslušnými právnymi predpismi EÚ. Napr.:

1. výstavba, rekonštrukcia a modernizácia hygienicko-sanitárnych režimov, napr. laboratórií, umyvární a šatní pre pracovníkov a návštevníkov;
2. výstavba, rekonštrukcia a modernizácia technológií na ochranu životného prostredia (spracovanie odpadu a čistenie odpadových vôd atď.);
3. výstavba, obstaranie a rekonštrukcia zariadení a technológií súvisiacich so spracovávaním produktov na výrobu potravín s chráneným označením pôvodu, chráneným zemepisným označením a zaručených tradičných špecialít podľa osobitného predpisu (nariadenie Rady (ES) č. 509/2006 a nariadenie Rady (ES) č. 510/2006);
4. zlepšenie prezentácie a prípravy produktov, podpora lepšieho využitia alebo eliminácie vedľajších produktov alebo odpadu;
5. obstaranie výpočtovej techniky (hardvér), programového (softvér) a iného elektronického vybavenia (tlačiarne, skenery a pod.), zriadenie pripojenia k internetu k zefektívneniu činností zvyšujúcich pridanú hodnotu a zlepšujúcich predaj produkcie a zaistenia informatizácie;
6. výstavba, rekonštrukcia a modernizácia objektov výrobných prevádzok, odbytových centier (napr. prekladísk), skladov vrátane prístupových ciest; obstaranie, rekonštrukcia a modernizácia zariadení, strojov, prístrojov a technológií, spracovateľských a výrobných kapacít vrátane obilných síl, síl mlynských výrobkov a výrobní kŕmnych zmesí, ako aj skladov produktov po spracovaní vrátane investícií spojených so spracovaním a využívaním obnoviteľných zdrojov energie (s výnimkou vodnej, veternej a solárnej energie);
7. výstavba, rekonštrukcia a modernizácia objektov výrobných prevádzok vrátane prístupových ciest; obstaranie, rekonštrukcia a modernizácia strojov a technológií na prvotné spracovanie surového dreva, t.j. na činnosti pred priemyselným spracovaním dreva, spracovanie nedrevných lesných produktov (napr. zariadenia na sušenie lesných bylín, zariadenia na pozberové spracovanie lesných plodov a pod.) a na spracovanie a využívanie obnoviteľných zdrojov energie (s výnimkou vodnej, veternej a solárnej energie), strojov a zariadení na výrobu biomasy (podporované sektory: lesné hospodárstvo);
8. výstavba, rekonštrukcia a modernizácia objektov (vrátane ich vnútorného vybavenia) na priamy predaj výrobkov, tzn. zriadenie malých predajných miest, kde prijímateľ pomoci bude môcť predávať svoje výrobky (ktoré sú uvedené v zozname prílohy I Zmluvy o ES a spracované lesné plody[[3]](#footnote-3)).

V prípade sektora „hrozno a víno“ sú uvedené činnosti oprávnené na podporu s výnimkou tých investícií, ktoré sú oprávnené na podporu v rámci Národného podporného programu (spoločná organizácia trhu s vínom), t.j. neoprávnenými investíciami v sektore hrozna a vína v rámci tohto opatrenia sú investície do nákupu vnútorného vybavenia pre predajné a prezentačné priestory v rámci výrobného podniku[[4]](#footnote-4)**,** pretože tieto investície sú oprávnenými na podporu z Národného podporného programu v rámci SOT s vínom.

**Opis potrieb a zámerov so zreteľom na celkové zlepšenie výkonnosti podnikov**

1. Sektor spracovania mäsa a mäsových výrobkov

Mäsový priemysel sa uplatní za predpokladu investícií najmä do zlepšenia efektivitya konkurencieschopnosti, do modernizácie a do nových spracovateľských technológií, dopodpory výroby a predajnosti inovatívnych produktov, produktov s vysokým podielomspracovanosti (polotovary, hotové jedlá) pri zvýšenom dôraze na využívanie výrobnýchkapacít, ktoré sa pohybuje pri jednotlivých typoch spracovania nasledovne: porážky jatočnéhoHD na 60 %, porážky jatočných ošípaných na 68 %, jatočne opracované mäso spolu na 66 %a mäsové výrobky na 76 %.

1. Sektor spracovania mlieka a mliečnych výrobkov

Rozvoj mliekarenstva predpokladá ďalšie investície do zlepšenia efektivity a konkurencieschopnosti, do modernizácie a do nových spracovateľských technológií, do podpory výroby a predajnosti bioproduktov a inovatívnych produktov pri zvýšenom dôraze na využívanie výrobných kapacít, ktoré sa pohybuje pri jednotlivých typoch spracovania v rozmedzí od 46 – 62 %, pričom má klesajúcu tendenciu.

1. Sektor spracovania hydiny a vajec

Sektor očakáva investície do zlepšenia efektivity a konkurencieschopnosti, do nových spracovateľských technológií, do podpory výroby a predajnosti inovatívnych produktov, produktov s vysokým podielom spracovanosti a do zariadení na finalizáciu, balenie a distribúciu nových typov výrobkov, polotovarov a hotových jedál. Využitie výrobných kapacít v tomto sektore sa pohybuje od 75 – 98 %.

1. Sektor spracovania medu

Predpokladajú sa investície do zlepšenia efektivity a konkurencieschopnosti, do modernizácie a do nových spracovateľských technológií, do podpory výroby bioproduktov pri zvýšenom dôraze na využívanie výrobných kapacít. Dôraz treba klásť na automatizáciu výroby, rozšírenie výroby o ďalšie produkty napr. med v kombinácii s peľom, propolisom alebo materskou kašičkou, výroba medoviny a voskových sviečok.

1. Sektor spracovania obilnín a produktov mlynského priemyslu, strukovín a olejnín

V budúcnosti sú potrebné v sektore spracovania obilnín a olejnín investície na modernizáciu spracovateľských kapacít na potravinárske a nepotravinárske využitie (napr. MERO, bioetanol) s cieľom využitia obnoviteľných surovinových a energetických zdrojov, na modernizáciu technológií (vrátane počítačových programov, prístrojov pre zisťovanie kvality, a špecializovaných vozidiel), do podpory výroby a predajnosti inovatívnych produktov pri zvýšenom dôraze na využívanie existujúcich výrobných kapacít, hlavne v sektore spracovania obilnín.

1. Sektor spracovania ovocia a zeleniny

V sektore spracovania ovocia a zeleniny sú potrebné investície do energetickej racionalizácie, modernizácie výroby (výmena liniek, inovácie baliacej techniky), nákupu špeciálnych chladiarenských prepravných vozidiel, do chladiarenských systémov, do podpory výroby a predajnosti inovatívnych produktov. Podporia sa nové mraziarenské technológie spracovania a energeticky menej náročné technológie (napr. ULO, bag in box).

1. Zemiaky, sadivá a osivá

Potreba osív obilnín je cca 130 tis. ton ročne, z toho 50% osív je z presevov zväčša neuznaných porastov. Ozdravenie sektoru sa očakáva od investícií do rekonštrukcie, modernizácie a budovania nových skladovacích a spracovateľských kapacít, od investícií do zlepšenia skladovania, ošetrovania a spracovania zemiakov. U osív a sadív sú potrebné zariadenia na uskladnenie a úpravu.

1. Liečivé rastliny a koreniny

Pestovanie a spracovanie liečivých rastlín a rastlín koreninových, aromatických a rastlín určených na výrobu fytochemikálií (technické rastliny) je vzhľadom na pôdno-klimatické podmienky konkurencieschopným sektorom poľnohospodárstva. Podporuje sa pozberová úprava, spracovanie, skladovanie, modernizácia a rozširovanie kapacít spracovania liečivých a technických rastlín (napr. koncentráty, fytoprodukty, ekologické produkty).

1. Sektor spracovania hrozna a vína

Vo vinárskom priemysle je potrebné vývojovo sa zamerať na ukončenie koncentrácie spracovateľských kapacít, zabezpečiť dostatočný objem suroviny na spracovanie, znižovať zaťaženie životného prostredia – podporovať najlepšiu dostupnú techniku, podporovať výrobu kvalitných akostných vín.

1. Lesné hospodárstvo

V budúcnosti sú potrebné investície v odvetví okrem iného na zlepšenie technického a technologického vybavenia lesných podnikov s cieľom zlepšenia využitia ťažbového odpadu na produkciu environmentálne vhodných energetických médií, ako aj využitia nedrevných produktov lesa. Tieto investície zabezpečia primeranú diverzifikáciu príjmov subjektov hospodáriacich na lesnej pôde.

1. Obnoviteľné zdroje energie

Podpora spracovania materiálov obnoviteľnej energie je v záujme naplnenia národných záväzkov v oblasti biopalív a biomasy v rámci EÚ.

**Sektory prvotného spracovania/Prvospracovateľské sektory – súhrnný opis**

1. Sektor spracovania mäsa a mäsových výrobkov

V rámci potravinárskeho priemyslu mäsový priemysel je rozhodujúcim producentom. Z celkovej kapacity pripadá takmer 90 % na veľké priemyselné závody. Z celkovej kapacity rozrábkární mäsa je 86 % priemyselného typu. V sektore spracovania mäsa je viac ako 90 priemyselného typu, z toho je cca 30 veľkých bitúnkov. K tomu pristupuje 80 malých bitúnkov, cca 160 malých rozrábkární a cca 160 malých výrobní mäsových výrobkov.

1. Sektor spracovania mlieka a mliečnych výrobkov

Z celkovej kapacity mliekarenských podnikov viac ako 95 % spracovania pripadá na 30 mliekarní priemyselného typu. Menšie podniky (90) majú priestor najmä v regionálnom zásobovaní a vo výrobe regionálnych špecialít. Na Slovensku sa nachádza 221 salašov. Výroba syrov je dobre rozvinutá.

1. Sektor spracovania hydiny a vajec

V sektore hydiny a vajec pôsobí spolu 8 bitúnkov priemyselnej kapacity, 10 priemyselných hydinových rozrábkární, k tomu pristupujú 3 nízko kapacitné bitúnky a 8 nízko kapacitných rozrábkární. Jedna spracovateľská hydinárska spoločnosť je špecializovaná na spracovanie konzumných vajec.

1. Sektor spracovania medu

V sektore spracovania medu pôsobí približne 30 podnikov rôznej veľkosti od malých s niekoľkými zamestnancami až po veľké podniky. Ich spracovateľská kapacita nie je využitá.

1. Sektor spracovania obilnín a produktov mlynského priemyslu, strukovín a olejnín

Spracovanie obilnín a výrobu výrobkov zabezpečujú mlynský, sladovnícky, škrobárenský a krmovinársky priemysel, ktoré svoje produkty predávajú na ďalšie spracovanie. Ročná produkcia obilnín vrátane kukurice, ako aj olejnín sa pohybuje v rozmedzí cca 3,2 – 3,6 mil. ton. V sektore spracovania obilnín je v prevádzke 15 veľkokapacitných a 14 nízko kapacitných mlynov. V mlynoch sa obilniny spracovávajú predovšetkým na múky a ako ďalší produkt tohto spracovania sú mlynské krmivá. Výroba pšeničnej múky sa pohybuje cca 390 000 ton ročne. Využitie výrobných kapacít pri zomelku pšenice sa pohybuje cca 67,4 %, pri zomelku raže je to cca 43,3 %. V sektore sladovníctva je v prevádzke 8 sladovní s kapacitou 275.500 ton sladu. V škrobárenskom priemysle je zastúpených 6 podnikov. Základnými výrobkami veľkokapacitných škrobárenských podnikov sú škrob a izoglukóza, vyrábané z kukurice. V sektore spracovania olejnín pôsobí 7 podnikov. Olejnaté semená spracúva 5 podnikov. Výrobné kapacity pre spracovanie olejnín sa využívajú takmer na 100 % tak pri výrobe rastlinných tukov, ako aj pri výrobe olejov. Produkcia výroby jedlých rastlinných tukov a olejov sa pohybuje cca 87 000 ton ročne.

1. Sektor spracovania ovocia a zeleniny

V sektore spracovania ovocia a zeleniny má zastúpenie mraziarenský a konzervárenský priemysel. Mraziarensky priemysel tvorí 9 podnikov a konzervárensky tvorí 12 podnikov. Množstvo malých podnikov spracováva alebo zmrazuje malé množstvá zeleniny alebo plodov. Ročná produkcia ovocia je cca 80 – 85 000 ton, produkcia zeleniny je cca 360 – 450 tis. ton. Najväčšie zastúpenie v spracovanej zelenine má zelenina mrazená. Využitie výrobných kapacít sa pri výrobe mrazených zeleninových výrobkov pohybuje v rozmedzí 90 – 95 %. Pri spracovaní ovocia a zeleniny sa v konzervárenskom priemysle využíva približne 30 – 45 % výrobných kapacít.

1. Zemiaky, sadivá a osivá

Celková produkcia certifikovaného sadiva zemiakov v roku 2006 bola na úrovni okolo 19 tis. t, čo predstavuje zníženie oproti roku 1997 o 15 tis. ton. Slovenské osivárstvo a produkcia sadby dlhodobo pozvoľne upadajú, pričom každoročne sa zvyšuje dovoz v rámci EÚ, ako aj z tretích krajín. Pestovanie sadby je v rámci Slovenska orientované vo vyššie položených znevýhodnených regiónoch, pričom zvýšenie spracovateľských kapacít v tomto sektore môže prispieť k oživeniu odvetvia produkcie vysoko kvalitnej sadby. Pre nedostatok klimatizovaných skladov zemiakov je SR dovozcom konzumných zemiakov v mesiacoch január – jún a skorých zemiakov (apríl – jún).

1. Liečivé rastliny a koreniny

Pestovanie liečivých a technických rastlín má svoju tradíciu. Pestujú sa na ploche 800 – 900 ha (najmä rumanček, skorocel, mäta pieporná a medovka lekárska). Väčšina produkcie sa využíva na výrobu čajov. V obmedzenom množstve sa vyrábajú extrakty, silice a koncentráty. Výroba čistých fytoproduktov úplne chýba. Najviac pestovanou koreninovou rastlinou na Slovensku je koreninová paprika. Jej výmery poklesli z 2 289 ha (1975) na 430 ha (2005). Na malých plochách pestované druhy koreninových rastlín sú rasca, bedrovník anízový, koriander siaty, fenikel obyčajný.

1. Sektor spracovania hrozna a vína

V posledných rokoch zaznamenávame pokles zberových plôch vinohradov, ako aj znižovanie produkcie hrozna. Vinársky priemysel tvorí 15 podnikov priemyselného typu, pričom existuje aj viacero malých podnikov. Ročná produkcia hroznového vína (z domácej suroviny) je okolo 47 tis. ton. Využitie výrobných kapacít sa pohybuje na úrovni cca 30 až 50 %.

1. Lesné hospodárstvo

Lesné hospodárstvo sa podieľa svojou produkciou na HDP hodnotou 0,47 percentuálneho bodu (2003). V neštátnom vlastníctve sa eviduje 49,3 % lesov. Neštátni vlastníci obhospodarujú z uvedeného podielu 38,5 %. Hlavným zdrojom príjmov štátnych i neštátnych subjektov sú príjmy z predaja drevnej suroviny, ktoré v roku 2003 predstavovali 79,2 % všetkých tržieb a výnosov. V roku 2003 predstavoval podiel zamestnancov v lesníctve 0,83 % všetkých zamestnancov v národnom hospodárstve. Tento podiel v súčasnosti klesá, najmä z dôvodu presunu zamestnancov z lesného hospodárstva do podnikateľskej sféry poskytujúcej služby lesnému hospodárstvu.

1. Obnoviteľné zdroje energie

Spracovanie obnoviteľných zdrojov energie je sektorom, ktorý má znížiť závislosť od fosílnych nosičov energie.

**Kritériá spôsobilosti**

Oprávnenosť projektov na financovanie z PRV je podmienená splnením všetkých nasledovných kritérií spôsobilosti stanovených pre toto opatrenie:

1. Investície sa musia realizovať na území Slovenska.
2. Žiadateľ musí preukázať ekonomickú životaschopnosť pri ŽoNFP. Uvedené neplatí pri žiadateľoch, ktorí z dôvodu začiatku podnikania nevedia zatiaľ preukázať ukončenie celého účtovného obdobia. Tí preukazujú ekonomickú životaschopnosť pri predložení prvej ŽoP, ktorú môžu predložiť až po ukončení celého jedného účtovného obdobia. Žiadateľ, resp. konečný prijímateľ musí spĺňať minimálne jedno z nasledovných kritérií za posledné alebo predposledné účtovné obdobie:

**Pre žiadateľov účtujúcich v jednoduchom účtovníctve**

|  |  |  |
| --- | --- | --- |
| **Ukazovatele** | **Vzorec** | **Kritéria** |
| Krytie výdavkov príjmami | Príjmy celkom \* 100Výdavky celkom | KVP > 100 % |
| Celková zadlženosť aktív | Záväzky spolu \* 100Majetok spolu | CZA **≤** 80 % |

**Pre žiadateľov účtujúcich v podvojnom účtovníctve**

|  |  |  |
| --- | --- | --- |
| **Ukazovatele** | **Vzorec** | **Kritéria** |
| Rentabilita nákladov | Hospodársky výsledok pred zdanením \* 100Náklady | RN **≥** 0,1 % |
| Celková zadlženosť aktív | Cudzí kapitál \* 100Celkové aktíva | CZA **≤** 80 % |

1. Žiadateľ môže predložiť maximálne 1 ŽoNFP v rámci jedného výberového kola zverejneného vo výzve na predkladanie ŽoNFP pre toto opatrenie. Uvedené neplatí, ak žiadateľ predloží zvlášť 1 ŽoNFP pre cieľ Konvergencia a zvlášť 1 ŽoNFP pre oblasti mimo cieľa Konvergencia
2. V prípade, že žiadateľ pôsobí súčasne v cieli Konvergencia a súčasne v oblasti mimo cieľa Konvergencia, predkladá samostatnú ŽoNFP pre oblasti cieľa Konvergencia a samostatnú ŽoNFP pre oblasti mimo cieľa Konvergencia z dôvodu rozdielneho financovania z EÚ a SR. Súčet oprávnených výdavkov za obidve ŽoNFP nesmie prekročiť maximálnu sumu oprávnených výdavkov určených pre túto výzvu.
3. Žiadateľ nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové poistenie (splátkový kalendár potvrdený veriteľom sa akceptuje). *Preukazuje sa pri ŽoNFP potvrdením Sociálnej poisťovne a každej zdravotnej poisťovne zamestnancov, nie starším ako tri mesiace)[[5]](#footnote-5).*
4. Žiadateľ nie je v likvidácii; nie je voči nemu vedené konkurzné konanie; nie je v konkurze, v reštrukturalizácii a nebol voči nemu zamietnutý návrh na vyhlásenie konkurzu pre nedostatok majetku - *preukazuje sa pri ŽoNFP potvrdením príslušného konkurzného súdu, nie starším ako tri mesiace;* neporušil v predchádzajúcich 3 rokoch zákaz nelegálneho zamestnávania. *Preukazuje sa pri ŽoNFP potvrdením príslušného inšpektorátu práce, nie starším ako tri mesiace.5*
5. Žiadateľ nemá záväzky voči štátu po lehote splatnosti; voči žiadateľovi a na majetok, ktorý je predmetom projektu, nie je vedený výkon rozhodnutia. *Preukazuje sa formou čestného vyhlásenia pri ŽoNFP, že má vysporiadané finančné vzťahy so štátnym rozpočtom, a potvrdením miestne príslušného správcu dane, nie starším ako tri mesiace, že žiadateľ nemá daňové nedoplatky a ďalšími dokladmi uvedenými v povinných prílohách žiadosti o NFP.5*
6. Investícia je v súlade s normami Spoločenstva pre danú investíciu. *Preukazuje sa v prípade ohlásenia stavebnému úradu v zmysle § 57 zákona č. 50/1976 Zb. v znení neskorších predpisov formou potvrdení od príslušných inštitúcií (Štátna veterinárna a potravinová správa SR, okresný hygienik) s tým, že v prípade stavebných investícií preukáže žiadateľ uvedené kritérium až pri poslednej ŽoP, ktorá súvisí s predmetnou investíciou* (teda pri ŽoP, v ktorej si na ňu uplatňuje nenávratný finančný príspevok alebo jeho poslednú časť).
7. Investícia sa musí vyu*žívať* **najmenej päť rokov** po podpise zmluvy o poskytnutí nenávratného finančného príspevku, pričom nesmie prejsť podstatnou zmenou, ktorá:
	1. ovplyvní jej povahu alebo podmienky využívania alebo neoprávnene *zvýhod*ní akýkoľvek podnik alebo verejný subjekt,
	2. vyplýva buď zo zmeny povahy vlastníctva položky infraštruktúry alebo ukončenia alebo premiestnenia výrobnej činnosti, pričom premiestnenie hnuteľnej veci (stroj, manipulačná technika, mobilné technologické zariadenie a pod.) na inú prevádzku žiadateľa v rámci oblastí toho istého cieľa[[6]](#footnote-6) sa za podstatnú zmenu nepovažuje.
8. Žiadateľ musí deklarovať, že pre každý vybraný projekt sa použije iba jeden zdroj financovania z EÚ alebo z národných zdrojov. *Preukazuje sa pri ŽoNFP formou čestného vyhlásenia.*
9. Predmet projektu môže byť predmetom záložného práva za podmienok stanovených v kapitole 5. OCHRANA MAJETKU NADOBUDNUTÉHO A/ALEBO ZHODNOTENÉHO Z PROSTRIEDKOV EÚ A SR platnej príručky pre žiadateľa o poskytnutie NFP z PRV SR 2007 - 2013.
10. Žiadateľ je povinný pri obstarávaní tovarov, stavebných prác a služieb postupovať v súlade so zákonom č. 25/2006 Z.z. v znení neskorších predpisov a s kapitolou 4 USMERNENIE POSTUPOV ŽIADATEĽOV PRI OBSTARÁVANÍ TOVAROV, STAVEBNÝCH PRÁC A SLUŽIEB platnej príručky pre žiadateľa o poskytnutie NFP z PRV SR 2007 - 2013.

Žiadateľ je povinný začať realizovať obstarávanie tovarov, stavebných prác a služieb najskôr v deň vyhlásenia výzvy na toto opatrenie.

1. Žiadateľ môže predložiť max. 2 ŽoP ročne, pričom poslednú ŽoP musí predložiť najneskôr do 30.6.2015.
2. Žiadateľ musí preukázať vlastníctvo, resp. iný právny vzťah oprávňujúci užívať predmet projektu pretrvávajúci **najmenej šesť rokov** po predložení ŽoNFP s výnimkou špecifických prípadov (posúdi PPA). *Preukazuje sa pri ŽoNFP. V prípade nákupu pozemkov pod stavbami, ktorých technické zhodnotenie je predmetom projektu a nákupu pozemkov (časti určenej na výstavbu, ktorá je predmetom projektu), žiadateľ preukáže vlastnícky vzťah pri prvej ŽoP, ktorá súvisí s nadobudnutím príslušného pozemku.* *V prípade výstavby objektov sa uvedené kritérium preukazuje pri podaní prvej ŽoP po skolaudovaní stavby, maximálne pri poslednej ŽoP. V prípade nákupu strojov žiadateľ preukáže vlastnícky vzťah pri prvej ŽoP.*
3. Projekty musia preukázať, že súvisia s **primárnym spracovaním poľnohospodárskych produktov**[[7]](#footnote-7), na ktoré sa vzťahuje príloha 1 Zmluvy o založení ES (okrem produktov rybného hospodárstva) V prípade primárneho spracovania poľnohospodárskych produktov vstup aj výstup musia byť uvedené v prílohe 1 Zmluvy o založení ES. Špecifické vstupy, ktoré sú nevyhnutnou avšak len doplňujúcou súčasťou výsledného produktu (koreniny, konzervanty, farbivá, voda a podobne) a látky nevyhnutné pre priebeh procesu spracovania (napríklad syridlá, stužovače, kypridlá, emulgátory) nemusia byť v prílohe 1 Zmluvy o založení ES.
4. Žiadateľ *v prípade spracovania poľnohospodárskych produktov* musí preukázať podnikanie v poľnohospodárstve v oblasti spracovania poľnohospodárskych produktov alebo v oblasti poľnohospodárskej prvovýroby – činnosť: spracovanie poľnohospodárskych produktov a musí byť v čase podania ŽoNFP zapísané v doklade o oprávnení podnikať, ktorý žiadateľ predkladá v rámci povinných príloh.

**Všeobecné podmienky oprávnenosti výdavkov:**

1. výdavky sú v súlade s legislatívou EÚ a SR;
2. výdavky musia byť schválené a potvrdené zmluvou o poskytnutí NFP, musia byť primerané a musia byť vynaložené v súlade s princípmi hospodárnosti, efektívnosti a účelnosti;
3. výdavky musia byť identifikovateľné a preukázateľné a musia byť doložené účtovnými záznamami, ktoré sú riadne evidované u prijímateľa v súlade s platnými právnymi predpismi.
4. výdavky musia byť uhradené zo strany prijímateľa pred ich deklarovaním PPA v rámci ŽoP (priebežná ŽoP, záverečná ŽoP).

**Oprávnené výdavky**

(s výnimkou obmedzení citovaných v rámci neoprávnených výdavkov)

1. investície do dlhodobého hmotného majetku;
2. investície do dlhodobého nehmotného majetku;

**Neoprávnené výdavky**

1. výdavky vynaložené pred vyhlásením 3. výzvy na predkladanie žiadosti o nenávratný finančný príspevok na PPA a výdavky na tovary, stavebné práce a služby, ktorých obstarávanie bolo začaté pred vyhlásením 3. výzvy na predkladanie ŽoNFP na opatrenie 1.2 „Pridávanie hodnoty do poľnohospodárskych produktov a produktov lesného hospodárstva“ ;
2. nákup použitého majetku;
3. kúpa prenajatej veci, resp. kúpa formou splátok;
4. nákup osobných vozidiel;
5. nákup nákladných vozidiel s výnimkou špeciálnych chladiarenských/mraziarenských vozidiel;
6. nákup obytných prívesov, karavanov, predajných automatov;
7. nákup nehnuteľností;
8. refundovateľné, refundované alebo inak preplatené dane, clá a dovozné prirážky, kurzové straty;
9. daň z pridanej hodnoty okrem prípadov uvedených v bode 3a) článku 71 nariadenia Rady (ES) č. 1698/2005, t. j. s výnimkou nenávratnej DPH, ak ju znáša zdaniteľná osoba;
10. prevádzkové výdavky (napr. výdavky na údržbu);
11. vlastná práca;
12. finančný prenájom, bankové poplatky, úroky z dlhu, výdavky na záruku a podobné poplatky;
13. spracovateľské poplatky, poistné a ostatné výdavky spojené s obstaraním investície formou splátkového predaja;
14. výdavky vynaložené v hotovosti;
15. poradenské a konzultačné služby;
16. projektová dokumentácia;
17. priemyselné spracovanie dreva;
18. dodanie tovarov, uskutočnenie stavebných prác a poskytnutie služieb, ktoré žiadateľ nerealizoval v súlade s usmernením postupu žiadateľov pri obstarávaní tovarov, stavebných prác a služieb uvedeným v kapitole 4 tejto príručky;
19. nákup mobilného telefónu.

**Neoprávnené projekty:**

Projekty súvisiace so spracovaním produktov rybolovu a ich predajom.

***Bodovacie kritériá –*** *spracovanie* ***poľnohospodárskych produktov***

|  |  |  |  |
| --- | --- | --- | --- |
| **P. č.** | **Kritérium** | **Body** | **Poznámka** |
| 1. | Projekt sa realizuje v okrese s priemernou mierou evidovanej nezamestnanosti v roku 2012:* do 10 % vrátane
* do 20 % vrátane
* do 30 % vrátane
* nad 30 %
 | 78910 | Pozri prílohu č. 3 tejto príručky „Priemerná miera evidovanej nezamestnanosti 2012“ .V prípade, ak sa projekt realizuje vo viacerých okresoch, body sa pridelia na základe nezamestnanosti vypočítanej aritmetickým priemerom z údajov nezamestnanosti všetkých okresov, kde sa projekt realizuje. |
| 2. | Žiadateľ realizáciou projektu :* udrží na obdobie minimálne 12 po sebe idúcich mesiacov existujúci počet zamestnancov v rámci trvalého pracovného pomeru, resp. udrží vlastnú samostatnú zárobkovú činnosť (len pre fyzické osoby v prípade ak nemá zamestnancov)
* udrží na obdobie minimálne 12 po sebe idúcich mesiacov existujúci počet zamestnancov v rámci trvalého pracovného pomeru a zároveň na obdobie minimálne 12 po sebe idúcich mesiacov navýši existujúci počet zamestnancov o  dvoch a viac zamestnancov v rámci pracovného pomeru na 100 % pracovný úväzok
* udrží na obdobie minimálne 24 po sebe idúcich mesiacov existujúci počet zamestnancov v rámci trvalého pracovného pomeru a zároveň na obdobie minimálne 24 po sebe idúcich mesiacov navýši existujúci počet zamestnancov o dvoch a viac zamestnancov v rámci pracovného pomeru na 100 % pracovný úväzok
 |  67 8 | Za počiatočný stav zamestnancov sa bude brať do úvahy počet zamestnancov ku dňu vyhlásenia výzvy, tzn. napr. ak si žiadateľ nárokuje na 6 bodov za udržanie miesta, musí preukázať čestným vyhlásením pri ŽoNFP, že zachová počet zamestnancov v rámci trvalého pracovného pomeru na 100 % pracovný úväzok na obdobie minimálne 12 po sebe idúcich mesiacov.Zvýšiť stav zamestnancov pri uplatnení bodov musí najneskôr do 6 mesiacov od podpísania zmluvy o NFP. V prípade že žiadateľ udrží vlastnú zárobkovú činnosť preukáže to potvrdením obce, že jeho registrácia v evidencii na danú SHR trvá.V prípade že žiadateľ vytvorí 2 a viac pracovných miest, ktoré sa zakladá písomnou pracovnou zmluvou medzi zamestnávateľom a zamestnancom na 100 % pracovný úväzok na obdobie minimálne 12 alebo 24 po sebe idúcich mesiacov je povinný preukázať pri podaní poslednej ŽoP doklad preukazujúci platenie odvodov do sociálnej poisťovne za novoprijatého zamestnanca/zamestnancov a kópiu pracovnej zmluvy, ktorá zakladá novovytvorený pracovno-právny vzťah a v ktorej bude pri opise druhu práce, na ktorý sa zamestnanec prijíma, označenie slovami „miesto PRV“.Zachovanie pracovného miesta/pracovných miest je konečný prijímateľ povinný preukázať na žiadosť PPA kedykoľvek počas doby platnosti zmluvy predložením dokladov, preukazujúcich platenie odvodov do sociálnej poisťovne za novoprijatého zamestnanca/zamestnancov.Maximálny počet bodov za kritérium - 8. |
| 3. | Predmetom projektu je investícia prioritne súvisiaca so sektormi ovocia a zeleniny a sektorom hrozna a vína. |  24 | Investícia prioritne zameraná na uvedené sektory je investícia kde aspoň 80 % oprávnených výdavkov súvisí s uvedenými sektormi. U sektora zeleniny je to vrátene zemiakov a kukurice na potravinárske účely, pričom u kukurice sa nezahŕňajú výdavky súvisiace so skladovaním kukurice. Platí vrátane sektora výroby liehovín, pokiaľ súvisí s výrobou liehovín aj z ovocia, resp. kukurice a zemiakov, kde uvedené produkty pri výrobe musia zahŕňať podiel aspoň 80 %.  |
| 4. | Projekt je zameraný prioritne na technológie spracovania produktov a na modernizáciu, rekonštrukciu a/ alebo výstavbu objektov, pričom* výdavky na uvedené aktivity dosiahnu aspoň 70 % oprávnených výdavkov
* výdavky na uvedené aktivity dosiahnu aspoň 60 % oprávnených výdavkov
* výdavky na uvedené aktivity dosiahnu aspoň 50 % oprávnených výdavkov
 | 201612 |  |
| 5. | Žiadateľom je : * mikropodnik alebo malý podnik
 | 2 | Príloha č. 2: Definícia mikropodnikov, malých a stredných podnikov |
| 6. | Projekt zahŕňa aj investície do informačných a komunikačných technológií. | 4 |  |
| 7 | Hodnotenie kvality projektu – kvalitatívne hodnotenie1. vhodnosť, účelnosť a komplexnosť projektu
2. spôsob realizácie projektu
3. rozpočet a nákladová efektívnosť
4. administratívna, odborná a technická kapacita
5. udržateľnosť projektu
 | max 32 bodov | **Hodnotenie 2 nezávislými hodnotiteľmi podľa nasledujúcej tabuľky, spolu maximálne 32 bodov. V prípade väčšieho rozdielu medzi hodnotiteľmi za kritérium č. 7 ako 15%, musí rozhodnúť arbiter.** |
| Spolu maximálne | 100 |  |

Žiadateľ spolu so žiadosťou ako samostatnú prílohu predkladá Projekt realizácie (pozri kapitola 8./Výklad pojmov) , ktorý obsahuje minimálne:

* + - * 1. cieľ projektu
				2. súčasný stav spracovania produktov u žiadateľa a jeho začatie resp. doplnenie v rámci projektu
				3. dôvody realizácie,
				4. prínosy realizácie projektu na žiadateľa a na spotrebiteľov
				5. popis spôsobu realizácie, použité technológie
				6. zdroje financovania
				7. rozpočet s dôrazom na efektívnosť a hospodárnosť
				8. administratívnu, odbornú, finančnú a technickú kapacitu žiadateľa na realizáciu projektu
				9. spôsob zabezpečenia udržateľnosti projektu
				10. v prípade zvýšenia počtu zamestnancov popis jeho realizácie

Na základe Projektu realizácie bude hodnotená kvalita predloženého projektu nasledovne:

|  |
| --- |
| **7. Hodnotenie kvality projektu****7. A Vhodnosť , účelnosť a komplexnosť projektu** |
| **Rozpätie** | **Popis** | **Body** |
| Nevhodný | Aktivity projektu nezabezpečujú komplexné riešenie spracovania produktov u žiadateľa. Účelnosť nie je zabezpečená. Podklady sú nedostatočne podrobne spracované. Nie je možné posúdiť, či realizácia uvedených činností bude podporovať činnosti, ktoré sú u žiadateľa nedostatočné. | 0 |
| Dobrý | Cieľ je dostatočne identifikovaný v súvislosti s komplexným riešením spracovania produktov. Účel je dodržaný. Z projektu vyplýva, že uvedené aktivity resp. činnosti sú v rámci podnikania žiadateľa nedostatočné, trend vývoja príslušných ukazovateľov potvrdzuje opodstatnenosť realizácie činností. | 1 |
| Veľmi dobrý | Cieľ projektu je definovaný v súvislosti s komplexným riešením spracovania produktov. Je preukázaná vhodnosť a účelnosť projektu v nadväznosti na existujúci stav. Z projektu vyplýva, že uvedené aktivity resp. činnosti sú v rámci podnikania žiadateľa nedostatočné a z hľadiska trendu vývoja príslušných ukazovateľov je realizácia takýchto činností veľmi opodstatnená. | 2 |
| Vynikajúci | Cieľ projektu je jednoznačne definovaný v súvislosti s komplexným riešením spracovania produktov s  evidentným zlepšením v nadväznosti na primárny cieľ projektu. Jednotlivé činnosti a aktivity komplexne riešia požadovaný stav. Realizácia uvedených činností výraznou mierou prispeje k naplneniu zadefinovaných cieľov. | 4 |
| **7.B Spôsob realizácie projektu****7.B.1 Uskutočniteľnosť činností projektu** |
| **Rozpätie** | **Popis** | **Body** |
| Nedostatočný | Činnosti projektu sú nedostatočne popísané, chýbajú hlavné činnosti súvisiace s  realizáciou projektu a naplnením jeho cieľa. | 0 |
| Dobrý | Činnosti projektu sú primerane stanovené a popísané, postup realizácie má logickú nadväznosť. Existujú predpoklady, že cieľ projektu by mohol byť dobre naplnený. Definuje riziká a berie do úvahy skutočnosti, ktoré môžu mať vplyv na jeho realizáciu. Riziká sú eliminované čiastočne. | 1 |
| Veľmi dobrý | Činnosti projektu sú veľmi dobre stanovené a popísané, postup realizácie má logickú nadväznosť. Existujú predpoklady, že cieľ projektu bude naplnený. Definuje riziká a berie do úvahy všetky skutočnosti, ktoré môžu mať vplyv na jeho realizáciu. Riziká sú eliminované. | 2 |
| Vynikajúci | Všetky činnosti projektu sú reálne stanovené, dostatočne podrobne popísané a majú logickú nadväznosť. Postup realizácie je logicky a zrozumiteľne popísaný. Je reálny predpoklad, že projekt bude veľmi úspešne zrealizovaný - obsahuje všetky potrebné činnosti na dosiahnutie stanoveného cieľa a berie do úvahy všetky skutočnosti, ktoré môžu mať vplyv na jeho realizáciu. Všetky zadefinované riziká sú vhodne eliminované. | 4 |
| **7.B.2 Zosúladenie časového harmonogramu s činnosťami** |
| **Rozpätie** | **Popis** | **Body** |
| Nedostatočné | Časový harmonogram realizácie činností nie je stanovený reálne a vyžaduje zmeny (harmonogramu, činností, rozpočtu). | 0 |
| Dobré | Časový harmonogram realizácie činností nie je stanovený ideálne, pravdepodobne budú vyžadované aspoň minimálne zmeny (harmonogramu, činností, rozpočtu). | 1 |
| Veľmi dobré | Časový harmonogram realizácie činností je stanovený veľmi reálne a nie je identifikovaný žiadny problém s realizáciou projektu. | 2 |
| Vynikajúce | Časový harmonogram a postupnosť všetkých činností je stanovený reálne a je predpoklad úspešného naplnenia cieľov projektu v zmysle predloženého časového harmonogramu. V prípade, že sú identifikované riziká nedodržania harmonogramu, je plne zabezpečená ich eliminácia.  | 4 |
| **7.C Rozpočet a nákladová efektívnosť** |
| **Rozpätie** | **Popis** | **Body** |
| Nedostatočné | Rozpočet projektu nepokrýva všetky navrhované činnosti alebo len čiastočne pokrýva, t.z.. projekt je z finančného hľadiska nerealizovateľný alebo len čiastočne realizovateľný. Žiadateľ určil výšku spolufinancovania s veľkými nepresnosťami. Rozpočet projektu obsahuje matematické chyby. Investičná náročnosť projektu je neadekvátna rozsahu a typu projektu (výrazne nadhodnotená alebo podhodnotená). | 0 |
| Dobré | Rozpočet projektu pokrýva realizáciu všetkých činností. Žiadateľ má zabezpečené dostatočné zdroje na zabezpečenie úspešnej realizácie. Žiadateľ určil výšku spolufinancovania s malými nepresnosťami (napr. zaokrúhľovanie). Rozpočet neobsahuje matematické chyby. Investičná náročnosť projektu je adekvátna rozsahu a typu projektu (mierne nadhodnotená alebo podhodnotená). | 1 |
| Veľmi dobré | Rozpočet projektu veľmi dobre zabezpečuje realizáciu projektu, reálne odpovedá zabezpečovaným činnostiam, spolufinancovanie je určené správne rozpočet je bez chýb. Investičná náročnosť projektu veľmi dobre odzrkadľujú rozsah a typ projektu. | 2 |
| Vynikajúce | Rozpočet projektu vynikajúco pokrýva realizáciu všetkých projektovaných činností. Žiadateľ má zabezpečené dostatočné zdroje na zabezpečenie úspešnej realizácie. Žiadateľ určil výšku spolufinancovania správne. Rozpočet neobsahuje matematické chyby. Investičná náročnosť projektu je ideálna k rozsahu a typu projektu. | 4 |
| **7.D Administratívna, odborná a technická kapacita žiadateľa****7.D.1 Preukázateľnosť dostatočných odborných skúsenosti žiadateľa** |
| **Rozpätie** | **Popis** | **Body** |
| Nedostatočná | Žiadateľ v minulosti sám alebo s pomocou iných osôb nezrealizoval žiadne investičné akcie. Zároveň nemá odborné skúsenosti s realizovaním činností súvisiacich s projektom. | 0 |
| Dobrá | Žiadateľ má skúsenosti s realizáciou činností v príslušnej oblasti. Zároveň vie preukázať aj odbornú spôsobilosť na zabezpečenie požadovaných činností.  | 1 |
| Veľmi dobrá | Žiadateľ má veľmi dobré skúsenosti s realizáciou činností v príslušnej oblasti. Zároveň vie preukázať aj odbornú a technickú spôsobilosť na veľmi dobré zabezpečenie požadovaných činností a realizácie projektu.  | 2 |
| Vynikajúca | Žiadateľ má sám alebo s pomocou iných osôb vynikajúce odborné skúsenosti v príslušnej oblasti a vie dokladovať veľmi dobrú schopnosť zabezpečiť realizáciu investície z technickej stránky prostredníctvom deklarovaných skúseností.  | 4 |
| **7.D.2 Zabezpečenie administratívnych kapacít** |
| **Rozpätie** | **Popis** | **Body** |
| Nedostatočné | Žiadateľ nemá sám alebo s pomocou iných osôb definované administratívne kapacity na zabezpečenie realizácie projektu (nie sú určené zodpovednosti za všetky činnosti resp. nie je definované ako bude projekt administratívne zabezpečený počas realizácie projektu). | 0 |
| Dobré | Žiadateľ má dostatočne a účelne definované administratívne kapacity na zabezpečenie realizácie projektu v rámci celej doby trvania. | 1 |
| Veľmi dobré | Žiadateľ má veľmi dobre definované administratívne kapacity na zabezpečenie realizácie projektu v rámci celej doby trvania. | 2 |
| Vynikajúce | Žiadateľ má sám alebo s pomocou iných osôb nadštandardné a vynikajúco definované administratívne kapacity na zabezpečenie realizácie projektu v rámci celej doby trvania. | 4 |
| **7.E Udržateľnosť projektu****7.E.1 Finančná, technologická a technická udržateľnosť výsledkov projektu** |
| **Rozpätie** | **Popis** | **Body** |
| Nedostatočná | Projekt nie je v súlade s trendmi vývoja v príslušnej oblasti. Projekt je finančne neudržateľný a technologicky zastaraný. Sú v ňom použité morálne zastarané alebo výbehové technológie. | 0 |
| Dobrá |  Projekt je v súlade s trendmi vývoja v príslušnej oblasti a žiadateľ popisuje finančnú udržateľnosť výsledkov projektu, ktorá je odzrkadlená aj vo finančnej analýze projektu. Technologicky a technicky je projekt primerane riešený. | 1 |
| Veľmi dobrá | Žiadateľ má stabilné a dostatočné zdroje financovania. Projekt je v súlade s trendmi vývoja v príslušnej oblasti a žiadateľ popisuje finančnú udržateľnosť výsledkov projektu, ktorá je odzrkadlená aj vo finančnej analýze projektu. Finančná analýza projektu neuvádza riziká v oblasti financovania. Technologicky a technicky je projekt veľmi dobre riešený. | 2 |
| Vynikajúca | Žiadateľ má stabilné a dostatočné zdroje financovania. Projekt je v súlade s trendmi vývoja v príslušnej oblasti. Finančná udržateľnosť výsledkov projektu je veľmi dobrá a  presne popísaná. Všetky riziká sú vynikajúco eliminované. Sú použité najmodernejšie technológie a techniky. | 4 |
| **7.E.2 Multiplikačný efekt výsledkov projektu** |
| **Rozpätie** | **Popis** | **Body** |
| Nedostatočný | Projekt nepreukazuje žiadne multiplikačné efekty.  | 0 |
| Dobrý | Projekt čiastočne podnecuje realizáciu ďalších činností, formy spolupráce alebo šírenie dobrej praxe.  | 1 |
| Veľmi dobrý | Projekt podnecuje realizáciu ďalších činností, formy spolupráce alebo šírenie dobrej praxe. | 2 |
| **Vynikajúci** | Projekt vynikajúco podnecuje realizáciu ďalších činností, formy spolupráce alebo šírenie dobrej praxe.  | 4 |

Pozn.: PPA bude vychádzať u kritérií 1 – 7 z údajov uvedených žiadateľom vo formulári ŽoNFP a v Projekte realizácie a nebude akceptovať žiadosti o dodatočné priznanie bodov z akýchkoľvek dôvodov.

**Konečný prijímateľ**

Konečný prijímateľ (oprávnený žiadateľ) v prípade spracovania poľnohospodárskych produktov:

Fyzické a právnické osoby (mikropodniky, malé a stredné podniky v zmysle odporúčania Komisie 2003/361/ES) podnikajúce v oblasti spracovania produktov poľnohospodárskej prvovýroby (okrem rybích produktov).

Pre podniky, ktoré nie sú zahrnuté v článku 2 ods. 1 uvedeného odporúčania a majú menej než 750 zamestnancov alebo nižší obrat než 200 miliónov EUR, sa intenzita maximálnej pomoci znižuje na polovicu, pričom aj na tento typ podnikov sa vzťahuje odporúčanie Komisie 2003/361/ES zo 6. mája 2003 týkajúce sa definície mikropodnikov, malých a stredných podnikov, na ktoré odkazuje nariadenie Rady (ES) č. 1698/2005 vo svojom článku 28(3).

**Podpora**

Druh podpory: nenávratný finančný príspevok

Spôsob financovania: podielové financovanie (platba systémom refundácie)

Typ investície: zisková

**Intenzita pomoci**

Maximálna sadzba podpory sa obmedzuje na mikropodniky, malé a stredné podniky v zmysle odporúčania Komisie 2003/361/ES.

Maximálna výška podpory z celkových oprávnených výdavkov:

– **50** % (37,5 % EÚ, 12,5 % SR) pre oblasti cieľa Konvergencia, pričom minimálne 50 % predstavujú vlastné zdroje;

– **40** % (20 % EÚ, 20 % SR) pre ostatné oblasti, pričom minimálne 60 % predstavujú vlastné zdroje.

**V prípade podnikov, ktoré nie sú zahrnuté v článku 2 ods. 1 odporúčania Komisie 2003/361/ES a majú do 750 zamestnancov alebo obrat do 200 miliónov EUR**, sa maximálna výška pomoci znižuje o polovicu.

**Výška oprávnených výdavkov na 1 projekt**: min. 3 000 EUR a max. 1 500 000 EUR

# 3. VÝZVA NA PREDKLADANIE ŽoNFP, PRÍJEM A ADMINISTRÁCIA ŽoNFP, UZAVRETIE ZMLUVY, RIEŠENIE SŤAŽNOSTÍ

## 3.1 Výzva na predkladanie ŽoNFP

Formálne náležitosti, podmienky a prílohy výzvy na predkladanie ŽoNFP obsahujú ustanovenia zák. č. 528/2008 Z.z. v znení neskorších predpisov.

1. 1.

PPA zverejní **výzvu na predkladanie ŽoNFP z PRV** (na svojom webovom sídle www.apa.sk.

PPA vo výzve okrem formálnych náležitostí **špecifikuje podmienky poskytnutia podpory.** Podmienky poskytnutia podpory, určené vo výzve, musí konečný prijímateľ spĺňať počas celej doby platnosti a účinnosti zmluvy o poskytnutí NFP a nesmú sa meniť ani dodatkom k uzatvorenej zmluve o poskytnutí NFP.

**Zmeny počas trvania výzvy**

PPA po súhlase riadiaceho orgánu je do uzavretia výzvy oprávnená výzvu meniť alebo ju zrušiť. Zmenu alebo zrušenie výzvy PPA zverejní na svojom webovom sídle www.apa.sk. ŽoNFP podané do termínu zrušenia výzvy PPA vráti žiadateľovi, ak riadiaci orgán nerozhodne inak.

V prípade zmeny výzvy PPA upraví dátum uzavretia výzvy alebo skutočnosť, na základe ktorej sa výzva uzavrie. Žiadosť podanú do termínu zmeny výzvy je žiadateľ oprávnený doplniť alebo zmeniť najneskôr do uzavretia výzvy; o tejto skutočnosti PPA informuje žiadateľa.

**PPA koná o ŽoNFP podľa podmienok poskytnutia podpory platných ku dňu uzavretia výzvy**.

## 3.2 Prijímanie ŽoNFP

ŽoNFP sa prijímajú na predpísanom tlačive, zverejnenom na webovom sídle [www.apa.sk](http://www.apa.sk). Pre vypracovanie ŽoNFP a pre ich administráciu platia ustanovenia uvedené v tejto príručke. Prípadné zmeny informácií zverejnených vo výzve alebo v príručke počas zverejnenia výzvy sa môžu týkať len výkladu a vysvetlenia informácií uvedených vo výzve alebo príručke. Zmeny budú zverejňované formou ***oznámenia*** na webovom sídle [www.apa.sk](http://www.apa.sk).

ŽoNFP sa podáva počas lehoty, uvedenej vo výzve. PPA prijíma ŽoNFP spôsobom určeným vo výzve.

***ŽoNFP* sa predkladá v jednom originálnom vyhotovení, podpísaná štatutárnym zástupcom žiadateľa alebo od osobou úradne splnomocnenou štatutárnym orgánom žiadateľa.**

 PPA prijíma a následne registruje len*ŽoNFP*,ktoré obsahujú všetky náležitosti (**povinné prílohy**), **uvedené vo výzve na predkladanie ŽoNFP** . Poradie predložených príloh musí súhlasiť s poradím uvedeným v zozname povinných príloh, ktorý je súčasťou formuláru ŽoNFP.

**PPA prijíma len ŽoNFP, ktoré obsahujú všetky náležitosti, uvedené vo výzve na predkladanie ŽoNFP. PPA môže určiť vo výzve na predkladanie ŽoNFP ostatné náležitosti ŽoNFP, ktoré sa nemusia predložiť súčasne s predložením ŽoNFP. Tieto** ostatné náležitosti ŽoNFP (ďalšie prílohy v zmysle zoznamu povinných príloh, ktorý je súčasťou formuláru žiadosti) predloží žiadateľ buď v termíne určenom vo výzve alebo na základe písomnej výzvy na doplnenie ŽoNFP. Ak žiadateľ nedoplní ostatné náležitosti ŽoNFP do termínu stanoveného vo výzve na predkladanie ŽoNFP alebo do termínu stanoveného vo výzve na doplnenie ŽoNFP, žiadosť bude považovaná za nekompletnú a bude z ďalšieho spracovania vyradená. Lehota na doplnenie bude uvedená vovýzve na doplnenie ŽoNFP. PPA si vyhradzuje právo dodatočného vyžiadania ďalších informácií (objasnenianezrovnalostí) od oprávneného žiadateľa/ prijímateľa v závislosti od charakteruprojektu.

**UPOZORNENIE**

**Suma finančných prostriedkov** z verejných zdrojov požadovaná žiadateľom vo formulári ŽoNFP v deň jej predloženia na PPA **je konečná,** a nie je možné ju v rámci procesu spracovávania dodatočne zvyšovať– to platí aj v prípade, že sa sumy zmenia na základe obstarávania tovarov, stavebných prác a služieb. Neoprávnené výdavky je žiadateľ povinný z požadovanej sumy odčleniť. *PPA nebude akceptovať žiadosti o zmenu v ŽoNFP ovplyvňujúce jej bodové hodnotenie smerom nahor, rovnako nebude akceptovať zmeny v žiadostiach ovplyvňujúce povahu pôvodného projektu (pôvodný zámer projektu sa nebude môcť zmeniť).*

**Žiadatelia môžu realizovať projekt aj pred uzatvorením zmluvy o poskytnutí nenávratného finančného príspevku, znášajú však riziko, že projekt na financovanie z PRV SR 2007 – 2013 nebude schválený.**

##

## 3.3 Konanie o ŽoNFP

Konanie o ŽoNFP sa začína doručením ŽoNFP spôsobom predpísaným vo výzve.

PPA v konaní o ŽoNFP zisťuje splnenie podmienok poskytnutia podpory uvedených vo výzve a v príručke a preverí súlad dokumentov predložených na základe výzvy s osobitnými predpismi.

### 3.3.1 Výber ŽoNFP

Výber ŽoNFP je v kompetencii PPA. Do výberu sa zaraďujú len ŽoNFP, ktoré spĺňajú podmienky poskytnutia podpory určené vo výzve.

V rámci opatrenia sa ŽoNFP zoradia podľa počtu dosiahnutých bodov v zmysle bodovacích kritérií a vytvorí sa hranica finančných možností (posúdi sa súčet finančných požiadaviek všetkých zoradených ŽoNFP s finančnými možnosťami, t.j. finančným limitom na kontrahovanie stanovenom vo výzve na opatrenie 1.2. Pridávanie hodnoty do poľnohospodárskych produktov a produktov lesného hospodárstva).

V prípade rovnakého počtu bodov budú pri výbere ŽoNFP zohľadnené postupne nasledovné kritériá:

1. Väčší počet bodov za bodovacie kritérium č. 3.
2. Väčší počet bodov za bodovacie kritérium č. 7.
3. Väčší počet bodov za bodovacie kritérium č. 4.
4. Väčší počet bodov za bodovacie kritérium č. 6
5. Väčší počet bodov za bodovacie kritérium č. 5
6. Väčší počet bodov za bodovacie kritérium č. 2
7. Väčší počet bodov za bodovacie kritérium č. 1

V prípade, že stále sa na základe vyššie uvedeného postupu nerozhodne, poradie určí žreb.

### 3.3.2 Oznámenie výsledku konania o ŽoNFP

PPA písomne informuje žiadateľa o:

* **schválení ŽoNFP** formou písomného ***rozhodnutia o schválení ŽoNFP*** v zmysle § 37 zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov;
* **neschválení ŽoNFP** formou písomného ***rozhodnutia o neschválení ŽoNFP*** v zmysle § 37 zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov.

Žiadateľ dostane písomné rozhodnutie o neschválení ŽoNFP vydané štatutárnym orgánom PPA v prípadoch uvedených v časti 3.3.3 pod písm. a) až n).

Žiadateľ môže podať písomnú ***Žiadosť o preskúmanie rozhodnutia o neschválení ŽoNFP*** (ďalej len „žiadosť o preskúmanie“) v zmysle zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov. Žiadosť o preskúmaniemožno podať len **proti posúdeniu splnenia kritérií pre posúdenie projektov, t. j. kritérií spôsobilosti a bodovacích kritérií**. Žiadosť o preskúmanie musí byť odôvodnená a žiadateľ ju musí podať na PPA (sekcia projektových podpôr a štátnej pomoci, Dobrovičova 12, 815 26 Bratislava) do **15 dní** odo dňa doručenia rozhodnutia o neschválení ŽoNFP. Ak žiadosť o preskúmanie nespĺňa tieto podmienky, PPA žiadosť odmietne, pričom toto odmietnutie žiadosti o preskúmanie je konečné. PPA o uvedenej skutočnosti písomne informuje žiadateľa bez zbytočného odkladu.

PPA ďalej písomne informuje žiadateľa o:

* korekcii oprávnených výdavkov formou oznámenia,

O iných skutočnostiach PPA nie je povinná žiadateľa informovať.

### 3.3.3 Neschválenie ŽoNFP

ŽoNFP nebude schválená z nasledujúcich dôvodov:

1. žiadateľ nie je oprávneným žiadateľom pre príslušné opatrenie;
2. ŽoNFP je nekompletná po obsahovej stránke (ŽoNFP nebola v stanovenom termíne doplnená ani na základe výzvy na doplnenie, resp. doplnené doklady sú nekompletné, navzájom si odporujú, alebo sú v rozpore so všeobecnými právnymi predpismi);
3. ŽoNFP nespĺňa kritériá spôsobilosti;
4. ŽoNFP nedosahuje minimálnu hranicu oprávnených výdavkov na projekt;
5. ŽoNFP spadá do kategórie neoprávnených projektov pre príslušné opatrenie (napr. z hľadiska oprávnenosti činností realizácie projektu, oprávnenosti miesta realizácie projektu, časovej oprávnenosti realizácie projektu);
6. nedostatok finančných prostriedkov pre dané opatrenie na realizáciu projektu;
7. žiadateľ neakceptuje návrh predloženej zmluvy a termín jej vrátenia na PPA;
8. žiadateľ nerealizoval obstarávanie tovarov, stavebných prác a služieb v súlade s usmernením, uvedeným v kapitole 4 tejto príručky (Usmernenie postupu žiadateľov pri obstarávaní tovarov, stavebných prác a služieb);
9. späť vzatie ŽoNFP žiadateľom;
10. úmrtie/zánik žiadateľa (v tomto prípade sa  rozhodnutie o neschválení ŽoNFP nedoručuje, iba sa založí do spisu projektu);
11. žiadateľ uviedol nepravdivé, neúplné alebo mylné informácie;
12. nepravdivé čestné vyhlásenie žiadateľa o konflikte záujmov predkladané podľa kapitoly 4 príručky - Usmernenie postupu žiadateľov pri obstarávaní tovarov, stavebných prác a služieb;
13. porušenie pravidiel o konflikte záujmov (§45 zákona č. 528/2008 Z.z. v znení neskorších predpisov),
14. iné dôvody.

## 3.4 Uzatvorenie zmluvy o poskytnutí NFP

PPA predloží žiadateľovi **do šiestich mesiacov odo dňa overenia kompletnosti ŽoNFP zostrany PPA *zmluvu o poskytnutí NFP***, ktorá obsahuje prijatý záväzok (konkrétnu výšku finančnej podpory), ak bola ŽoNFP schválená v konaní o ŽoNFP. Lehota na predloženie zmluvy o poskytnutí NFP žiadateľovi na podpis sa počíta najskôr odo dňa ukončenia prijímania ŽoNFP uvedenom v rámci výzvy.

**Pred podpísaním zmluvy o poskytnutí NFP neexistuje právny nárok na poskytnutie nenávratného finančného príspevku.**

**Výška nenávratného finančného príspevku uvedená v platne uzatvorenej zmluve o poskytnutí NFP sa nesmie dodatočne zvyšovať.**

Dodatky k platne uzatvoreným zmluvám o poskytnutí NFP vypracováva PPA na základe písomnej žiadosti prijímateľa alebo v prípade ex offo (napr.: potreba zmeniť alebo doplniť zmluvu z dôvodov na strane poskytovateľa podpory). Konečný prijímateľ zasiela písomnú ***žiadosť o vypracovanie dodatku k zmluve o poskytnutí NFP*** na adresu ústredia PPA uvedenú v hlavičke zmluvy o poskytnutí NFP. Žiadosť o vypracovanie dodatku k zmluve o poskytnutí NFP musí byť podpísaná štatutárnym orgánom prijímateľa a odôvodnená. Žiadosť nemusí byť zo strany PPA akceptovaná..

Pri žiadostiach o vypracovanie dodatkov k zmluvám o poskytnutí NFP a pri administratívnom styku s PPA je konečný prijímateľ povinný uvádzať nasledujúce údaje:

* názov prijímateľa;
* názov projektu;
* kód projektu;
* číslo opatrenia;
* číslo zmluvy o poskytnutí NFP.
* odôvodnenie požiadavky podložené písomnými dokladmi.

## 3.5 Riešenie sťažností

PPA, zriadená zákonom č. 473/2003 Z. z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov, je rozpočtovou organizáciou zabezpečujúcou administratívne činnosti súvisiace s finančnými prostriedkami z fondov Európskej únie a s finančnými prostriedkami národných podpôr, smerujúce do oblasti poľnohospodárstva a rozvoja vidieka, na ktorú sa vzťahuje povinnosť prijímať, evidovať, vybavovať a kontrolovať vybavovanie sťažností fyzických a právnických osôb v zmysle zákona č. 9/2010 Z. z. o sťažnostiach.

Sťažnosťou je písomne podanie sťažnosti, ktorým sa sťažovateľ (vo veciach týkajúcich sa finančnej podpory z PRV SR 2007 - 2013):

* 1. domáha ochrany svojich práv alebo právom chránených záujmov, pretože došlo k ich porušeniu alebo k ohrozeniu činnosťou alebo nečinnosťou orgánu verejnej alebo štátnej správy,
	2. upozorňuje na konkrétne nedostatky, najmä na porušenie právnych predpisov, ktorých odstránenie si vyžaduje zásah orgánu verejnej alebo štátnej správy.

Sťažnosti sa prijímajú na ústredí **PPA, Dobrovičova 12, 815 26 Bratislava 1** podľa zákona č. 9/2010 Z. z. o sťažnostiach.

Podľa ustanovenia §17 ods. 2 písm. a) zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v súvislosti s ustanovením § 35 ods. 3 zákona č. 528/2008 Z.z. sa na poskytovanie projektových podpôr spolufinancovaných z fondov EÚ nevzťahujú všeobecné predpisy o správnom konaní.

# 4. USMERNENIE POSTUPU ŽIADATEĽOV PRI OBSTARÁVANÍ TOVAROV, STAVEBNÝCH PRÁC A SLUŽIEB

Žiadateľ **je povinný** pri obstarávaní tovarov, stavebných prác a služieb postupovať v súlade so zákonom č. 25/2006 Z.z. v znení neskorších predpisov, ak to tento zákon vyžaduje . Žiadateľ je povinný uzatvárať zmluvy alebo rámcové dohody s dodávateľmi tovarov, stavebných prác a služieb výlučne v písomnej forme.

V prípade, že žiadateľ na vyhodnotenie ponúk použije aj iné kritéria ako cena, cena musí v rámci bodovacích kritérií predstavovať minimálne 70 %.

V závislosti na použitej metóde a postupe verejného obstarávania je žiadateľ **povinný predložiť kompletnú dokumentáciu** vzťahujúcu sa na verejné obstarávanie, ktorá tvorí súčasť povinných príloh v rámci ŽoNFP, alebo ktorú žiadateľ predkladá na základe výzvy.

Výber uchádzača sa pri zadávaní zákazky s nízkou hodnotou, ktorej hodnota je rovná alebo vyššia ako **1 000 EUR bez DPH**, uskutočňuje na základe informácií o predmete zákazky získanej prieskumom trhu. Prieskum trhu sa uskutočňuje najmä prostredníctvom:

1. elektronických zariadení (internetový prieskum, telefonický prieskum),
2. osobného prieskumu,
3. získania ponúk v písomnej forme od subjektov.

Prieskum sa uskutočňuje v min. 3 subjektoch. O vykonaní prieskumu trhu sa vyhotovuje záznam o vykonaní prieskumu trhu.

Zadanie zákazky s nízkou hodnotou, ktorej hodnota je nižšia ako **1 000 EUR bez DPH,** môže byť vykonané bez realizácie prieskumu trhu avšak len v prípade, že ide o hodnotu zákazky na dodanie tovaru, uskutočnenia stavebných prác alebo poskytnutie služby v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok.

Žiadateľ je povinný začať realizovať obstarávanie tovarov, stavebných prác a služieb najskôr v deň vyhlásenia výzvy na toto opatrenie.

**Konflikt záujmov**

PPA posudzuje ako konflikt záujmov stav, keď v súvislosti so zadávaním zákaziek na dodanie tovaru, uskutočnenie stavebných prác a poskytnutie služieb a uzatvorením zmlúv súvisiacich s týmito zákazkami, je ohrozená nestrannosť a objektivita, alebo rešpektovanie princípov súťaže, nediskriminácie alebo rovnakého zaobchádzania s uchádzačmi o dodanie tovaru, uskutočnenie stavebných prác a poskytnutie služieb a vykonávanie funkcií súvisiacich s týmto obstarávaním.

Štatutárny orgán žiadateľa o NFP a členovia výberovej komisie na dodávku tovaru, stavebných prác a služieb, ktoré sú predmetom ŽoNFP, musia pre každé obstarávanie podpísať „**Čestné vyhlásenie**“, v ktorom musí byť deklarované, že štatutárny orgán žiadateľa o NFP ani člen výberovej komisie na dodávku tovaru, stavebných prác a služieb :

* 1. nie je dodávateľom ani subdodávateľom tovaru, stavebných prác a služieb, ktoré sú predmetom ŽoNFP,
	2. nie je s dodávateľom tovaru, stavebných prác a služieb, ktoré sú predmetom ŽoNFP v zamestnaneckom alebo inom obdobnom vzťahu (napr. dohoda o vykonaní práce, poskytnutí služby, mandátna zmluva, príkazná zmluva a pod.),
	3. nie je štatutárnym orgánom dodávateľa tovaru, stavebných prác a služieb, ktoré sú predmetom ŽoNFP, ani členom jeho riadiacich, dozorných orgánov a pod.,
	4. nie je blízkou osobou (§ 116 Občianskeho zákonníka) s dodávateľom tovaru, stavebných prác a služieb, ktoré sú predmetom ŽoNFP.

Čestné vyhlásenie v zmysle bodu 2 predkladá žiadateľ a všetci členovia výberovej komisie iba vo vzťahu k víťaznému uchádzačovi na dodávku tovaru, stavebných prác a služieb, ktoré sú predmetom ŽoNFP. V čestnom vyhlásení musí byť uvedené číslo výzvy a názov opatrenia, ktorých sa vyhlásenie týka.

V prípade zadávania zákaziek s nízkou hodnotou čestné vyhlásenie v zmysle bodu 2 predkladá štatutárny orgán žiadateľa o NFP a jeho zamestnanec, ktorý tento postup obstarávania vykonal.

Čestné vyhlásenie v zmysle bodu 2 je povinnou súčasťou dokumentácie súvisiacej s obstarávaním tovarov, stavebných prác a služieb.

5. **OCHRANA MAJETKU NADOBUDNUTÉHO A/ALEBO ZHODNOTENÉHO Z PROSTRIEDKOV EÚ A ŠR**

Podľa ustanovenia § 2 ods. 1 zákona č. 278/1993 Z. z. o správe majetku štátu v znení neskorších predpisov majetkom štátu sú veci vo vlastníctve SR vrátane finančných prostriedkov, ako aj pohľadávky a iné majetkové práva Slovenskej republiky.

Podľa ustanovenia § 3 ods. 2 zákona č. 278/1993 Z. z. správca je oprávnený a povinný majetok štátu užívať na plnenie úloh v rámci predmetu činnosti alebo v súvislosti s ním, nakladať s ním podľa tohto zákona, udržiavať ho v riadnom stave, využívať všetky právne prostriedky na jeho ochranu a dbať, aby nedošlo najmä k jeho poškodeniu, strate, zneužitiu alebo zmenšeniu.

1. **Poistenie**

Na základe citovaných zákonných ustanovení bude konečný prijímateľ v zmluve zaviazaný zabezpečiť poistenie majetku, ktorý bol nadobudnutý a/alebo zhodnotený z prostriedkov EÚ a štátneho rozpočtu, **minimálne proti krádeži a poškodeniu, resp. zničeniu, počas lehoty 5 rokov po podpise zmluvy**. Táto skutočnosť sa bude preukazovať platnou poistnou zmluvou v čase predloženia prvej žiadosti o platbu, ktorá súvisí s predmetom poistenia. Nehnuteľnosti sa nepoisťujú proti krádeži.

1. **Záložné právo**

Ak bude predmetom projektu nadobudnutie a/alebo zhodnotenie hnuteľného a/alebo nehnuteľného majetku, bude sa podľa povahy projektu vždy aplikovať jedno z nasledovných riešení, ktoré **bude platné minimálne počas lehoty 5 rokov po podpise zmluvy:**

1. konečný prijímateľ zabezpečí **zriadenie záložného práva na hnuteľný a/alebo nehnuteľný majetok, ktorý je predmetom projektu, v prospech PPA ako prvého záložného veriteľa.** Znalecký posudok sa v tomto prípade nevyžaduje. Na základe predchádzajúceho písomného súhlasu PPA môže byť tento majetok následne predmetom záložného práva v prospech tretích osôb. **Zriadenie záložného práva sa bude preukazovať pri podaní prvej ŽoP,** ktorá súvisí s nadobudnutím a/alebo zhodnotením príslušného hnuteľného a/alebo nehnuteľného majetku, predložením aktuálneho listu vlastníctva s vyznačeným záložným právom, resp. výpisom z notárskeho centrálneho registra záložných práv (v čase podania projektu môže byť majetok zaťažený akýmkoľvek záložným právom, pričom v čase podania prvej ŽoP, ktorá súvisí s nadobudnutím a/alebo zhodnotením majetku musí byť preukázané zriadenie záložného práva v prospech PPA ako prvého záložného veriteľa.);
2. konečný prijímateľ **zabezpečí zriadenie záložného práva na iný vhodný hnuteľný a/alebo nehnuteľný majetok v prospech PPA ako prvého záložného veriteľa**. Všeobecná hodnota založeného majetku musí byť stanovená znaleckým posudkom, vypracovaným podľa vyhlášky Ministerstva spravodlivosti SR č. 492/2004 Z. z. o stanovení všeobecnej hodnoty majetku **a musí predstavovať najmenej 100 % hodnoty nenávratného finančného príspevku uvedeného v zmluve o poskytnutí NFP**. Na základe predchádzajúceho písomného súhlasu PPA môže byť tento majetok predmetom záložného práva v prospech tretích osôb. **Zriadenie záložného práva sa bude preukazovať pri podaní prvej ŽoP** predložením aktuálneho listu vlastníctva s vyznačeným záložným právom, resp. výpisom z notárskeho centrálneho registra záložných práv;
3. v prípadoch, uvedených v písm. a) a b) tohto bodu, môže byť banka alebo iné finančné inštitúcie, financujúce a/alebo spolufinancujúce realizáciu predmetu projektu prvým záložným veriteľom za predpokladu, že má platne uzatvorenú zmluvu o vzájomnej spolupráci s PPA, resp. s Ministerstvom pôdohospodárstva a rozvoja vidieka SR (zoznam bánk a inštitúcií je zverejnený na webovom sídle PPA www.apa.sk). PPA v tomto prípade bude druhým záložným veriteľom;
4. výnimočne sa môže použiť iné riešenie v špecifických prípadoch, ktoré bude vhodným zabezpečením pohľadávky PPA.
5. **Ustanovenia o poistení a záložnom práve uvedené v bode A a B sa vzťahujú na dlhodobý hmotný majetok.**
6. Zmluvy o zriadení záložného práva v zmysle bodu B vypracováva ústredie PPA (ak nie je uvedené inak) na základe písomnej žiadosti konečného prijímateľa. Konečný prijímateľ podáva **žiadosť o vypracovanie zmluvy o zriadení záložného práva** na ústredie PPA na predpísanom tlačive, zverejnenom na webovom sídle www.apa.sk. **Výdavky spojené so zriadením záložného práva znáša konečný prijímateľ.**
7. Ak bude predmetom projektov podávaných žiadateľom v súlade s touto príručkou majetok nadobudnutý a/alebo zhodnotený na základe zmluvy o poskytnutí nenávratného finančného príspevku v programovacom období 2004 – 2006, môže byť predmetom záložného práva za podmienok uvedených v tejto časti príručky.

# 6. PLATBY KONEČNÉMU PRIJÍMATEĽOVI

Prostriedky EPFRV a štátneho rozpočtu na spolufinancovanie sa vyplácajú v pomere stanovenom na projekt na základe oprávnených výdavkov zo strany konečného prijímateľa.

Každá platba konečnému prijímateľovi z prostriedkov EPFRV a štátneho rozpočtu na spolufinancovanie je realizovaná len do výšky súčtu pomeru finančných prostriedkov EPFRV a štátneho rozpočtu schváleného na projekt.

V zmysle Systému finančného riadenia Európskeho poľnohospodárskeho fondu pre rozvoj vidieka (ďalej len „Systém finančného riadenia EPFRV“) sú finančné prostriedky konečným prijímateľom v rámci opatrenia 1.2 „Pridávanie hodnoty do poľnohospodárskych produktov a produktov lesného hospodárstva“ poskytované systémom refundácie.

**Pri systéme refundácie** sa prostriedky EPFRV a štátneho rozpočtu na spolufinancovanie **preplácajú** v pomere stanovenom na projekt **na základe skutočne vynaložených výdavkov**

zo strany konečného prijímateľa, tzn. že konečný prijímateľ je povinný realizovať výdavky najskôr z vlastných zdrojov a tie sú mu pri jednotlivých platbách následne preplatené v pomernej výške zo zdrojov EPFRV a spolufinancovania zo štátneho rozpočtu.

Prostriedky EÚ a štátneho rozpočtu na spolufinancovanie sa prijímateľovi poskytujú na základe ***ŽoP***.

Konečný prijímateľ predkladá kompletnú ŽoP na predpísanom tlačive zverejnenom na webovom sídle PPA (www.apa.sk) **v tlačenej verzii doporučene poštou na adresu: Pôdohospodárska platobná agentúra, Dobrovičova ul. č. 12, 815 26 Bratislava alebo osobne v podateľni Ústredia PPA v Bratislave.**

Neoddeliteľnou súčasťou ŽoP sú prílohy uvedené v **zozname príloh k ŽoP**, ktorý je pre každé opatrenie zverejnený na webovom sídle Pôdohospodárskej platobnej agentúry (www.apa.sk). Prílohy vrátane účtovných dokladov predkladá konečný prijímateľ v čitateľnej kópii. Úradne neosvedčené kópie všetkých príloh ŽoP musia súhlasiť s originálmi, ktoré sú v držbe konečného prijímateľa a v prípade účtovných dokladov sú riadne zaznamenané účtovným zápisom v účtovníctve konečného prijímateľa v zmysle § 10 ods. 1 zákona č. 431/2002 Z. z., čo konečný prijímateľ potvrdí v čestnom vyhlásení, ktoré je súčasťou ŽoP. Originály a fotokópie účtovných dokladov sú označené „financované z prostriedkov EPFRV“.

Výšku finančných prostriedkov z verejných zdrojov, o ktoré konečný prijímateľ žiada v ŽoP, konečný prijímateľ zaokrúhli nadol na najbližší eurocent. Ak PPA zistí, že predložené dokumenty k ŽoP nie sú kompletné, vyzve konečného prijímateľa, aby v stanovenej lehote odstránil identifikované nedostatky. V prípade, že v zmluve o poskytnutí nenávratného finančného príspevku je konečnému prijímateľovi uložená povinnosť predložiť špecifické dokumenty, predkladá ich konečný prijímateľ k ŽoP. Na jeden projekt je **možné** predkladať ŽoP maximálne **dvakrát za kalendárny rok, a to najneskôr do 30.6.2015.**

Konečný prijímateľ je povinný realizovať finančné operácie týkajúce sa realizácie projektu (resp. aktivity) výlučne bezhotovostnou formou.

Samotnú administratívnu kontrolu, resp. kontrolu na mieste a vyplatenie verejných prostriedkov zabezpečuje PPA. Pôdohospodárska platobná agentúra a orgány vykonávajúce kontrolu, finančnú kontrolu a audit majú právo kedykoľvek vykonať kontrolu projektu (aktivity) na mieste. **Konečný prijímateľ je povinný umožniť** **výkon kontroly na mieste. PPA, resp. iné orgány kontroly sú povinné oboznámiť** **žiadateľa s výsledkami kontroly na mieste. V prípade uskutočnenia kontroly na mieste** **sa doba preplatenia oprávnených výdavkov konečnému prijímateľovi predĺži o 15** **pracovných dní.**

**Výdavky budú konečnému prijímateľovi vyplatené v schválenej výške v súlade so Systémom finančného riadenia EPFRV.**

PPA má právo požiadať orgán finančného riadenia o výnimku zo Systému finančného riadenia EPFRV týkajúcu sa lehôt stanovených na vybavenie ŽoP v osobitne odôvodnených prípadoch (napríklad pri zaregistrovaní počtu ŽoP, ktoré nie je PPA schopná spracovať v stanovených termínoch).

## 6. 1 Systém účtov pri finančnom riadení EPFRV

Pri finančnom riadení Európskeho poľnohospodárskeho fondu pre rozvoj vidieka sa používa nasledovný systém účtov:

**1. Mimorozpočtový účet orgánu finančného riadenia**

* **osobitný mimorozpočtový účet pre prostriedky EPFRV** je vedený v Štátnej pokladnici a operácie na ňom sa vykonávajú na základe § 10 zákona č. 291/2002 Z. z. v znení neskorších predpisov;
* oprávnenie disponovať s finančnými prostriedkami uvedeného účtu majú poverení zástupcovia orgánu finančného riadenia;
* tento účet slúži najmä na prijatie finančných prostriedkov z EPFRV (zálohová platba, priebežné platby a platba zostatku z EK) a na ich prevod na príslušný príjmový účet PPA;
* účet je úročený a je vedený v eurách;
* úrok vzniknutý na účte sa použije na financovanie opatrení PRV SR 2007 – 2013;
* náklady na vyrovnávanie kurzových rozdielov sú hradené z rezervy zo štátneho rozpočtu v kapitole VPS určenej na špecifické výdavky;
* bankové poplatky a dane z úrokov sú hradené z rozpočtu kapitoly MPRV SR;
* zostatok prostriedkov prechádza po skončení kalendárneho roka do ďalšieho kalendárneho roka.

**2. Účty Pôdohospodárskej platobnej agentúry (PPA)**

* **rozpočtový výdavkový účet pre prostriedky EPFRV a zodpovedajúce spolufinancovanie zo štátneho rozpočtu** vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. v znení neskorších predpisov;
* účet slúži na úhradu prostriedkov EPFRV a spolufinancovania zo štátneho rozpočtu konečným prijímateľom;
* oprávnenie disponovať s finančnými prostriedkami EPFRV a spolufinancovania zo štátneho rozpočtu tohto účtu majú poverení zamestnanci PPA;
* **rozpočtový príjmový účet** vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. a ktorý sa využíva na príjem:
	+ prostriedkov EPFRV z osobitného mimorozpočtového účtu orgánu finančného riadenia;
	+ vrátených nepoužitých poskytnutých prostriedkov štátneho rozpočtu na spolufinancovanie za minulé roky v súlade so zákonom č. 523/2004 Z. z.;
* **osobitný mimorozpočtový účet**, **ktorý slúži na príjem vrátených prostriedkov EPFRV** v dôsledku vymožených nedbanlivostí alebo nezrovnalostí;
* účty akreditovanej Pôdohospodárskej platobnej agentúry nie sú úročené a sú vedené v EUR.

3. **Účet konečného prijímateľa – súkromný sektor**

* konečný prijímateľ je povinný prijímať prostriedky EPFRV a spolufinancovania zo štátneho rozpočtu určené na financovanie projektu na **jeden účet**;
* konečný prijímateľ môže realizovať úhrady oprávnených výdavkov aj z **iných účtov** otvorených konečným prijímateľom pri dodržaní podmienky existencie jedného účtu na príjem prostriedkov EPFRV a spolufinancovania zo štátneho rozpočtu;
* konečný prijímateľ si **môže** otvoriť v komerčnej banke **osobitný účet pre projekt**;
* úroky vzniknuté na účte/účtoch sú príjmom konečného prijímateľa;
* účet je vedený v EUR. V prípade úhrad v inej mene ako EUR môže byť tento účet/účty vedený/é v cudzej mene.

## 6. 2 Vysporiadanie finančných vzťahov

Vysporiadanie finančných vzťahov sa vykonáva vzájomným započítaním pohľadávok z podpory alebo jej časti alebo vrátením podpory alebo jej časti, ak sa nevykoná vzájomné započítanie pohľadávok z podpory alebo jej časti.

Vrátenie finančných prostriedkov EPFRV a spolufinancovania štátneho rozpočtu, ktoré PPA poskytla konečnému prijímateľovi, sa uskutočňuje v nasledovných prípadoch:

* konečný prijímateľ nevyčerpal poskytnuté prostriedky EPFRV a spolufinancovania zo štátneho rozpočtu;
* konečnému prijímateľovi boli poskytnuté finančné prostriedky EPFRV a spolufinancovania zo štátneho rozpočtu z titulu mylnej platby;
* konečný prijímateľ porušil podmienky stanovené v zmluve o poskytnutí nenávratného finančného príspevku alebo záväzky vyplývajúce z rozhodnutia o poskytnutí podpory a nesplnenie týchto podmienok je spojené s povinnosťou vrátiť finančné prostriedky;
* a iných.

V jednotlivých prípadoch vrátenia prostriedkov PPA zašle konečnému prijímateľovi **žiadosť o vrátenie finančných prostriedkov** v zmysle zmluvy o poskytnutí nenávratného finančného príspevku alebo na základe rozhodnutia PPA.

Vrátenie finančných prostriedkov je konečný prijímateľ povinný oznámiť PPA. Konečný prijímateľ je povinný zaslať na PPA **oznámenie o vrátení finančných prostriedkov** do 15 pracovných dní odo dňa uskutočnenia úhrady prostriedkov v súlade s výpisom z bankového účtu. Formulár oznámenia o vrátení finančných prostriedkov spolu s pokynom je uvedený v prílohách (*Systém finančného riadenia EPFRV, Príloha 13 Tabuľka súm pre vymáhanie v prípade ukončenia výkonu*). Prílohou oznámenia o vrátení finančných prostriedkov je ***kópia výpisu z bankového účtu***.

Špecifikácia účtov, na ktoré konečný prijímateľ vráti prostriedky EPFRV a štátneho rozpočtu na spolufinancovanie podľa jednotlivých prípadov vrátenia, je uvedená v *Systéme finančného riadenia EPFRV, kapitole 10 Nezrovnalosti.* Finančné prostriedky EPFRV a spolufinancovania štátneho rozpočtu, ktoré je konečný prijímateľ povinný vrátiť, sa zaokrúhľujú nahor na najbližší eurocent.

Sumy príspevkov EPFRV, ktoré sa od konečných prijímateľov vymôžu v rámci Programu rozvoja vidieka SR 2007 – 2013 počas každého referenčného obdobia, sa odpočítajú zo sumy na úhradu z EPFRV vo vyhlásení o výdavkoch za predmetné obdobie.

## 6. 3 Účtovníctvo prijímateľa

Prijímatelia postupujú pri vedení účtovníctva v súlade s § 44 zákona č. 528/2008 Z. z. o pomoci a podpore poskytovanej z fondov ES v znení neskorších predpisov.

Prijímatelia, ktorí sú účtovnou jednotkou v zmysle zákona č. 431/2002 Z. z. o účtovníctve v znení neskorších predpisov, účtujú o skutočnostiach týkajúcich sa projektu:

1. analytickej evidencii a na analytických účtoch v členení podľa jednotlivých projektov alebo v analytickej evidencii vedenej v technickej forme v členení podľa jednotlivých projektov bez vytvorenia analytických účtov v členení podľa jednotlivých projektov ak účtuje v sústave podvojného účtovníctva,
2. účtovných knihách podľa § 15 zákona č. 431/2002 Z. z. o účtovníctve v znení neskorších predpisov so slovným a číselným označením druhu poskytnutej podpory v účtovných zápisoch, ak účtuje v sústave jednoduchého účtovníctva.

# 7. MONITOROVANIE VÝVOJA PROJEKTOV A MONITOROVACIE SPRÁVY

Monitorovací systém je navrhnutý v súlade so Spoločným rámcom pre monitorovanie a hodnotenie, ktorý vypracovala EK a bol zohľadnený v Programe rozvoja vidieka SR 2007 – 2013. Na každé opatrenie boli stanovené monitorovacie ukazovatele, ktoré sa členia z hľadiska vzťahu k cieľom na ukazovatele výstupu, výsledku a dopadu. Požiadavky EK, ako aj RO na monitorovanie boli zohľadnené vo formulároch ŽoNFP a monitorovacích správach.

Pre špecifické potreby monitorovania je žiadateľ povinný vyplniť v žiadosti o poskytnutí NFP časť **Monitorovacie ukazovatele**, ktoré sú rozdielne pre každé opatrenie. Žiadateľ je povinný vyplniť všetky požadované údaje v časti Monitorovacie ukazovatele. Vysvetlivky k vyplneniu tabuliek (ak sú potrebné) sú ich súčasťou.

Konečný prijímateľ, ktorý má uzatvorenú zmluvu o poskytnutí NFP **je povinný predložiť monitorovaciu správu projektu súčasne s poslednou žiadosťou o platbu** (ŽoP spolu s monitorovacou správou predkladá doporučene poštou alebo osobne v podateľni Ústredia PPA v Bratislave).

Pre každé opatrenie je vypracovaný samostatný formulár monitorovacej správy projektu, ktorý je zverejnený na webovom sídle [www.apa.sk](http://www.apa.sk). V monitorovacej správe je potrebné uviesť hodnoty sledovaných ukazovateľov, priebeh realizácie projektu, problémy pri realizácii projektu, odporúčania pre PPA a ďalšie náležitosti, ktoré sú obsahom správy.

**V prípade, že konečný prijímateľ nepredloží monitorovaciu správu alebo ju predloží nekompletnú, bude mu pozastavené vyplatenie ŽoP až do doby doručenia kompletnej monitorovacej správy, resp. jej častí.** Ak PPA zistí, že predložená monitorovacia správa nie je kompletná, vyzve konečného prijímateľa, aby v stanovenej lehote odstránil identifikované nedostatky.

PPA si vyhradzuje právo požiadať o dodatočné informácie o projekte a/alebo konečnom prijímateľovi a to kedykoľvek, až do doby ukončenia platnosti uzatvorenej zmluvy o poskytnutí NFP.

# 8. VÝKLAD POJMOV

* **Bodovacie kritériá –** dopĺňajú kritériá spôsobilosti umožňujúce výber projektov, ktoré budú financované v rámci opatrenia. Ich účelom je zoradenie projektov v prípade, ak požiadavky projektov na finančné prostriedky presiahnu objem finančných prostriedkov vyčlenený pre dané opatrenie v rámci výzvy na predkladanie projektov.
* **Činnosti –** orientačný opis druhov činností, ktoré budú financované z opatrenia.
* **Daň z pridanej hodnoty okrem prípadov uvedených v bode 3a) článku 71 nariadenia Rady (ES) č. 1698/2005, t. j. s výnimkou nenávratnej DPH, ak ju znáša zdaniteľná osoba**
* nariadenie Rady (ES) č. 1698/2005 v článku 71, odseku 3a) definuje **neoprávnené výdavky** v nasledovnom znení:

„DPH okrem nenávratnej DPH v prípade, že ju skutočne a s konečnou platnosťou znášajú iní príjemcovia ako nezdaniteľné osoby uvedené v prvom pododseku článku 4 ods. 5 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia“.

* šiesta smernica Rady 77/388/EHS[[8]](#footnote-8) v znení neskorších zmien a doplnení definuje v prvom pododseku článku 4 ods. 5 **nezdaniteľné osoby** nasledovne:

„Štátne orgány, orgány regionálnej a miestnej správy a iné orgány riadiace sa verejným právom sa nepovažujú za osoby podliehajúce dani vzhľadom na činnosti alebo plnenia, ktorých sa zúčastňujú ako verejné orgány ani vtedy, keď v súvislosti s týmito činnosťami alebo plneniami inkasujú dávky, poplatky, príspevky alebo platby“.

* **Európsky poľnohospodársky fond pre rozvoj vidieka** (EAFRD – European Agricultural Fund for Rural Development) – jeden z hlavných nástrojov Spoločnej poľnohospodárskej politiky EÚ, ktorého cieľom je financovať výdavky na rozvoj vidieka.
* **Inovatívna investícia/inovatívny produkt** – nový zdokonalený výrobok uvedený na trh, nový alebo výrazne zdokonalený postup, založený na výsledkoch výskumu a vývoja, na novej kombinácii zavedených technológií alebo využití iných, získaných znalostí, ako aj na trhu realizovaná nová pridaná hodnota dosiahnutá uplatnením poznatkov zahŕňajúcich súbor výskumných, technických, organizačných, finančných a obchodných aktivít.

Menšie zmeny alebo zlepšenia, nárast výrobných kapacít alebo kapacít služieb pridaním výrobných alebo logistických systémov, ktoré sa veľmi podobajú tým, ktoré sa už používajú, pozastavenie používania postupu, jednoduchá výmena alebo rozšírenie zariadení, zmeny vyplývajúce iba zo zmien výrobných cien, úprava, pravidelné sezónne a iné cyklické zmeny, obchodovanie s novými alebo výrazne lepšími výrobkami sa nepovažujú za inovácie.

Žiadateľ je povinný v ŽoNFP jednoznačne objasniť inovatívny charakter investície.

* **Konečný prijímateľ –** subjekt, orgán alebo podnik, verejný alebo súkromný, prípadne verejno-súkromné partnerstvo, ktorý/é zodpovedá za vykonávanie operácií alebo prijímanie podpory v zmysle nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (v článku 2, písm. h) nariadenia Rady (ES) č. 1698/2005 vymedzený pojmom „príjemca“).

* **Konvergenčný cieľ (cieľ Konvergencia)** – cieľ ES umožňujúci podporu z Európskeho poľnohospodárskeho fondu pre rozvoj vidieka v zaostávajúcich regiónoch, v ktorých hodnota HDP na obyvateľa meraná paritou kúpnej sily a vypočítaná na základe údajov o ES v priemere za roky 2000 – 2002 je menšia ako 75 % priemeru EÚ 25. Podpora týchto regiónov je zvýhodnená vyššou mierou spolufinancovania EÚ v rámci celkových verejných výdavkov na operácie financované Európskym poľnohospodárskym fondom pre rozvoj vidieka.
* **Kritériá spôsobilosti –** zoznam kritérií určujúcich oprávnenosť navrhovaného projektu a ku ktorým sa konečný prijímateľ zaviaže pri podpise zmluvy o poskytnutí NFP.
* **Mikropodniky, malé a stredné podniky v zmysle odporúčania Komisie 2003/361/ES** – pre účely začlenenia v rámci kategórie mikropodnikov, malých alebo stredných podnikov v zmysle odporúčania Komisie 2003/361/ES slúži Užívateľská príručka vydaná Európskou komisiou v českom jazyku. Užívateľská príručka je zverejnená na webovom sídle [www.apa.sk](http://www.apa.sk). Jediným záväzným podkladom je odporúčanie Komisie 2003/361/ES, uverejnené v Úradnom vestníku EÚ L 124, s. 36 zo dňa 20.05.2003 (tvorí prílohu tejto príručky). V zmysle uvedenej užívateľskej príručky sa **podnikom** rozumie subjekt vykonávajúci hospodársku činnosť bez ohľadu na jeho právnu formu. Podnik môže byť nezávislý, partnerský a prepojený. **Nezávislý** je podnik, ktorý sa neklasifikuje ako partnerský alebo prepojený, a ktorý nevlastní 25% a viac v inom podniku, nie je vlastnený iným podnikom alebo verejným subjektom vo výške 25 % a viac a ktorý nezostavuje konsolidovanú účtovnú závierku, resp. nie je do nej zahrnutý podnikom, ktorý ju musí zostaviť. **Partnerský podnik** je podnik, ktorý má vlastnícke alebo hlasovacie práva vo výške 25% a viac v inom podniku alebo iný podnik má vlastnícke alebo hlasovacie práva vo výške 25% a viac v podniku, ktorý podáva ŽoNFP, podniky nie sú prepojené. **Prepojené podniky** sú také, ak medzi nimi existuje niektorý z nasledovných vzťahov:
	+ jeden podnik vlastní v inom podniku väčšinu hlasovacích práv spoločníkov alebo členov;
	+ jeden podnik má právo menovať alebo odvolať väčšinu členov správneho, riadiaceho alebo dozorného orgánu iného podniku;
	+ zmluva uzatvorená medzi podnikmi alebo ustanovenie v zakladateľskej zmluve alebo v stanovách jedného z podnikov umožňuje jednému z nich uplatňovať rozhodujúci vplyv na iný podnik;
	+ jeden podnik môže, na základe dohody, výlučne ovládať v inom podniku väčšinu hlasovacích práv spoločníkov alebo členov.

Typickým príkladom prepojeného podniku je 100% vlastnená dcérska spoločnosť. Prepojeným podnikom je aj podnik, ktorý zostavuje konsolidovanú účtovnú závierku alebo je zahrnutý do konsolidácie iného podniku.

* **Neoprávnené projekty –** projekty, ktoré nie sú oprávnené na získanie pomoci z opatrenia.
* **Neoprávnené výdavky –** zoznam neoprávnených výdavkov, ktoré nebudú z opatrenia finančne podporené.

* **Oblasť mimo cieľa Konvergencie –** oblasti, ktoré sa nachádzajú mimo cieľa Konvergencia definovaného vyššie. V podmienkach Slovenska do oblastí mimo cieľa Konvergencia patrí Bratislavský kraj.
* **Opatrenie –** súbor operácií, ktoré prispievajú k vykonaniu niektorej z osí Programu rozvoja vidieka vymedzených v hlave IV nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka.
* **Operácia (aktivita) –** projekt, zmluva alebo dojednanie, alebo iná akcia zvolená v súlade s kritériami ustanovenými pre Program rozvoja vidieka SR 2007 – 2013, ktorý/á je vykonávaný/á jedným alebo viacerými konečnými prijímateľmi a ktorý/á umožňuje dosiahnutie cieľov, na ktoré prispieva podpora rozvoja vidieka v zmysle článku 4 nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka.
* **Oprávnené výdavky –** výdavky sú oprávnené na príspevok z EPFRV, ak platobná agentúra skutočne vyplatí príslušnú podporu medzi 1. januárom 2007 a 31. decembrom 2015. Výdavky sú oprávnené na príspevok z EPFRV, iba ak sa vynaložili na operácie (aktivity), o ktorých rozhodol na základe svojej zodpovednosti Riadiaci orgán Programu rozvoja vidieka SR 2007 – 2013. Pravidlá pre oprávnenosť výdavkov sa stanovujú na vnútroštátnej úrovni a podliehajú osobitným podmienkam ustanoveným nariadením Rady (ES) č. 1698/2005 pre niektoré opatrenia rozvoja vidieka.
* **Orgán vykonávajúci kontrolu, finančnú kontrolu a audit** – subjekt, ktorý je v súlade s legislatívou Európskeho spoločenstva a Slovenskej republiky oprávnený vykonávať kontroly a (alebo) audit operácií (aktivít) Programu rozvoja vidieka SR 2007 – 2013, a to najmä Pôdohospodárska platobná agentúra, Ministerstvo pôdohospodárstva a rozvoja vidieka SR, certifikačný orgán, audítori Európskej komisie, Európsky dvor audítorov, Najvyšší kontrolný úrad SR, Ministerstvo financií SR v rámci vykonávania následnej finančnej kontroly v zmysle zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z. a pod.
* **Orgán finančného riadenia** – orgán zodpovedný za koordináciu finančného riadenia a metodické usmerňovanie subjektov zapojených do implementácie Programu rozvoja vidieka SR 2007 – 2013. Je ním Ministerstvo pôdohospodárstva a rozvoja vidieka Slovenskej republiky, sekcia pôdohospodárskej politiky a rozpočtu.
* **Os** – koherentný súbor opatrení s konkrétnymi cieľmi, ktoré priamo vyplývajú z ich vykonávania a prispievajú k jednému alebo viacerým cieľom ustanoveným v článku 4 nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka.
* **Osobné vozidlo –** motorové vozidlo určené na prepravu osôb. Osobným vozidlom sa nerozumie motorové vozidlo kategórie N1 G v zmysle zákona č.  725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení  niektorých zákonov.
* **Platobná agentúra** – útvar alebo orgán členského štátu, ktorý zodpovedá za platby konečným prijímateľom a poskytuje dostatočné záruky, že žiadosti o podporu z Európskeho poľnohospodárskeho fondu pre rozvoj vidieka boli oprávnené, platby presne a vyčerpávajúco zúčtované, kontroly ustanovené predpismi ES vykonané a požadované dokumenty predkladané, prístupné a uchované vrátane elektronických dokumentov v zmysle pravidiel ES. V podmienkach SR je platobnou agentúrou pre financovanie operácií z Európskeho poľnohospodárskeho fondu pre rozvoj vidieka Pôdohospodárska platobná agentúra.

* **Poľnohospodárske produkty –** produkty vymenované v prílohe 1 Zmluvy o založení ES, s výnimkou produktov rybolovu.
* **Projekt realizácie** – štruktúrovaný dokument v písomnej a elektronickej podobe v rozsahu max. 10 – 15 strán, ktorého cieľom je podrobne opísať projekt, jeho ciele, výhody, komplexnosť a spôsob realizácie s cieľom dosiahnuť zlepšenie pôvodného stavu v oblasti spadajúcej pod niektorú z priorít definovaných v PRV SR 2007 – 2013.
* **Prijímatelia zo súkromného sektora**

Medzi prijímateľov zo súkromného sektora patria subjekty, ktoré nespadajú pod definíciu § 3 zákona č. 523/2004 Z. z. o rozpočtových pravidlách verejnej správy:

1) fyzické osoby;

2) právnické osoby.

* **Projekt** – štruktúrovaný dokument vrátane príslušnej dokumentácie v písomnej a (alebo) elektronickej podobe, ktorého cieľom je dosiahnuť zlepšenie pôvodného stavu v oblasti spadajúcej pod niektorú z priorít definovaných v Programe rozvoja vidieka SR 2007 – 2013 a ktorého realizácia je financovaná z EPFRV.
* **Refundácia** – poskytnutie finančných prostriedkov konečnému prijímateľovi z verejnej správy alebo konečnému prijímateľovi zo súkromného sektora z výdavkov štátneho rozpočtu za zdroje EPFRV a spolufinancovania zo štátneho rozpočtu v rámci vybraných opatrení (resp. operácií) Programu rozvoja vidieka SR 2007 – 2013 ako náhrady za skutočne vynaložené výdavky zo strany konečného prijímateľa na základe predloženia účtovných dokladov a výpisov z bankových účtov konečného prijímateľa o úhrade faktúr vystavených dodávateľom/zhotoviteľom. Pri refundácii je konečný prijímateľ povinný realizovať výdavky najskôr z vlastných zdrojov a tie sú mu pri jednotlivých platbách následne preplatené v pomernej výške zo zdrojov EPFRV a spolufinancovania zo štátneho rozpočtu, maximálne však do výšky súčtu pomeru prostriedkov EPFRV a štátneho rozpočtu schváleného na projekt (resp. aktivitu).
* **Riadiaci orgán –** podľa článku 75 ods. 1 nariadenia Rady (ES) č. 1698/2005 je RO zodpovedný za riadenie a vykonávanie Programu rozvoja vidieka SR 2007 – 2013 účinným, účelným a správnym spôsobom. Je ním Ministerstvo pôdohospodárstva a rozvoja vidieka SR (sekcia  rozvoja vidieka pre osi 1 až 4 Programu rozvoja vidieka SR 2007 – 2013 a sekcia pôdohospodárskej politiky a rozpočtu pre operácie technickej pomoci Programu rozvoja vidieka SR 2007 – 2013), ktoré zodpovedá za efektívnosť, správnosť riadenia, poskytovania a využívania podpory v súlade s predpismi EÚ, inštitucionálnymi, právnymi a finančnými systémami a predpismi SR.
* **Rozhodnutie o schválení/neschválení žiadosti o nenávratný finančný príspevok** – rozhodnutie, ktoré vydáva PPA v konaní o žiadosti podľa § 37 zákona č. 528/2008 Z. z. v znení neskorších predpisov.

* **Splátkový predaj** – je kúpa majetku na základe kúpnej zmluvy s postupným splácaním záväzku. Vlastník odpisuje predmet kúpy bez ohľadu na výšku splácania záväzku. Finančný vzťah sa riadi ustanoveniami Obchodného zákonníka, resp. Občianskeho zákonníka.
* **Splnomocnenie o delegovaní právomocí –** písomný dokument, ktorým RO deleguje časť svojich právomocí týkajúcich sa implementácie PRV na PPA bez toho, aby bola dotknutá celková zodpovednosť RO za riadenie programu. Splnomocnenie zároveň stanovuje práva a povinnosti RO a PPA.
* **Spracovanie poľnohospodárskych produktov[[9]](#footnote-9)** – znamená akékoľvek pôsobenie na poľnohospodársky produkt, výsledkom ktorého je taktiež poľnohospodársky produkt s výnimkou činností vykonávaných v poľnohospodárskom podniku v súvislosti s prípravou živočíšneho alebo rastlinného produktu na prvý predaj, t.j. *činnosti vykonávané v poľnohospodárskom podniku potrebné na prípravu výrobku na prvý predaj ako napr. zber, sekanie a mlátenie obilnín, balenie vajec atď. sa nepovažuje za spracovanie*.
* **Systém finančného riadenia Európskeho poľnohospodárskeho fondu pre rozvoj vidieka –** komplex na seba nadväzujúcich a vzájomne prepojených podsystémov a činností, ktorých prostredníctvom sa zabezpečuje zodpovedné a prehľadné finančné plánovanie, rozpočtovanie, účtovanie, výkazníctvo, platba konečným prijímateľom, sledovanie finančných tokov, kontrola a overovanie pri realizácii podpory z Európskeho poľnohospodárskeho fondu pre rozvoj vidieka s cieľom hospodárneho, efektívneho a účinného využívania verejných prostriedkov.
* **Štátna pokladnica –** orgán štátnej správy zriadený v zmysle zákona č. 291/2002 Z. z. o Štátnej pokladnici a o zmene a doplnení niektorých zákonov zabezpečujúci sústavu činností v rámci systému Štátnej pokladnice, najmä centralizáciu riadenia verejných financií, realizáciu rozpočtu subjektov verejnej správy, vedenie a správu účtov klientov a realizáciu platobného styku klientov.
* **Technické zhodnotenie** – pre účely príručky sa pod uvedeným pojmom rozumie technické zhodnotenie definované v § 29 zákona č. 595/2003 o dani z príjmov v znení neskorších predpisov.
* **Účtovný doklad –** doklad definovaný v § 10 ods. 1 zákona č. 431/2002 Z. z. o účtovníctve v znení neskorších predpisov. Pre účely predkladania žiadostí o platbu sa vyžaduje splnenie náležitostí definovaných v § 10 ods. 1 písm. a), b), c), d) a f) predmetného zákona, pričom za dostatočné splnenie týchto náležitostí sa považuje vyhlásenie konečného prijímateľa v žiadosti o platbu v časti 9 Čestné vyhlásenie v znení „Ďalej vyhlasujem, že originály dokumentácie tejto platby, definované na priloženom zozname, sú v držbe tohto subjektu, náležite opečiatkované, podpísané, prístupné na konzultovanie pre účely kontroly“.
* **Verejné obstarávanie –** obstarávanie v zmysle zákona č. 25/2006 Z. z. o verejnom obstarávaní v znení neskorších predpisov. **V prípade zákazky s nízkou hodnotou** žiadateľ  popri paragrafe 102 zákona č. 25/2006 postupuje aj podľa usmernenia uvedeného v kapitole 4 tejto príručky.
* **Verejné výdavky** – všetky verejné prostriedky na financovanie operácií, ktoré pochádzajú z rozpočtu štátu, regionálnych a miestnych orgánov a Európskych spoločenstiev, a akékoľvek podobné výdavky. Za podobný výdavok sa považuje každý príspevok na financovanie operácií pochádzajúci z rozpočtu verejnoprávnych subjektov alebo združení jedného alebo viacerých regionálnych alebo miestnych orgánov, alebo verejnoprávnych subjektov konajúcich v súlade so smernicou Európskeho parlamentu a Rady (ES) č. 18/2004 z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby.
* **Vlastné zdroje konečného prijímateľa –** finančné prostriedky, ktorými sa podieľa konečný prijímateľ na financovaní projektu v stanovenej výške a určenom podiele. Za tieto zdroje sa považujú aj tie prostriedky, ktoré konečný prijímateľ získal z iného zdroja (okrem zdroja štátneho rozpočtu) ako napríklad úver z banky alebo príspevok tretej osoby.
* **Vyššia moc** – definovaná v súlade s článkom 47 nariadenia Komisie (ES) č. 1974/2006 nasledovne:
1. úmrtie konečného prijímateľa;
2. dlhodobá odborná nespôsobilosť konečného prijímateľa;
3. vyvlastnenie veľkej časti podniku, ktoré sa nemohlo predpokladať v deň prijatia záväzku;
4. ťažká živelná pohroma, ktorá vážne postihuje pôdu podniku;
5. neočakávané zničenie budov podniku vyhradených pre hospodárske zvieratá;
6. epizootické ochorenie postihujúce všetky hospodárske zvieratá poľnohospodára alebo jeho časť;
7. zákon NR SR č. 503/2003 Z. z. o navrátení vlastníctva k pozemkom a o zmene a doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov (reštitučný zákon).

Prípady zásahu vyššej moci alebo mimoriadnych okolností oznámi konečný prijímateľ alebo ním poverená osoba príslušnému orgánu spolu s príslušnými dôkazmi, ktoré vyžaduje tento orgán, a to do 10 pracovných dní od dátumu, ku ktorému konečný prijímateľ alebo ním poverená osoba sú schopné tak urobiť.

* **Záväzky voči štátu po lehote splatnosti –** s výnimkou splátkového kalendára potvrdeného veriteľom žiadateľ musí mať vyrovnané záväzky voči nasledujúcim subjektom verejnej správy:
* správcovi dane v zmysle zákona č. 511/1992 o správe daní a poplatkov a o zmenách v sústave územných finančných orgánov v znení neskorších predpisov okrem záväzkov voči obciam v zmysle zákona č. 582/2004 o miestnych daniach a miestnom poplatku za komunálne odpady a drobné stavebné odpady;
* príslušným colným úradom;
* Sociálnej poisťovni za všetkých zamestnancov;
* zdravotným poisťovniam (splnenie záväzkov a odvodových povinností za všetkých zamestnancov);
* Slovenskému pozemkovému fondu (v prípade, ak s ním má žiadateľ uzatvorené nájomné zmluvy);
* Správe finančnej kontroly;
* PPA.

Žiadateľ je povinný pri ŽoP preukázať riadne a včasné plnenie splátok v súlade so splátkovým kalendárom potvrdeným veriteľom.

* **Zmluva o poskytnutí nenávratného finančného príspevku –** podrobná zmluva o podpore projektu financovaného z Európskeho poľnohospodárskeho fondu pre rozvoj vidieka a štátneho rozpočtu uzatvorená medzi Pôdohospodárskou platobnou agentúrou a konečným prijímateľom určujúca podmienky poskytnutia podpory, ako aj práva a povinnosti zúčastnených strán.
* **Žiadateľ, konečný prijímateľ (oprávnený žiadateľ) –** užívateľ finančnej pomoci na projekty financované v rámci opatrenia (cieľové skupiny, oblasti a sektory).
* **Žiadosť o platbu –** doklad, ktorý pozostáva z formulára žiadosti a povinných príloh, na ktorého základe sú konečnému prijímateľovi uhrádzané prostriedky  EPFRV a spolufinancovania zo štátneho rozpočtu v pomere podľa článku 70 nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka, alebo na ktorého základe sú tieto prostriedky zúčtovávané.

# 9. ZOZNAM SKRATIEK

|  |  |
| --- | --- |
| **DPH** | Daň z pridanej hodnoty |
| **EK** | Európska komisia |
| **EPFRV** | Európsky poľnohospodársky fond pre rozvoj vidieka |
| **EÚ** | Európska únia |
| **EUR** | Menová jednotka Európskej únie |
| **FO**  | Fyzická osoba |
| **HDP** | Hrubý domáci produkt |
| **IT** | Informačné technológie |
| **MPRV SR** | Ministerstvo pôdohospodárstva a rozvoja vidieka SR |
| **NFP** | Nenávratný finančný príspevok |
| **OZE** | Obnoviteľné zdroje energie |
| **PO** | Právnická osoba |
| **PPA** | Pôdohospodárska platobná agentúra |
| **PRV** | Program rozvoja vidieka Slovenskej republiky 2007 – 2013 |
| **RO** | Riadiaci orgán |
| **RP PPA** | Regionálne pracovisko Pôdohospodárskej platobnej agentúry |
| **SR** | Slovenská republika |
| **ŠR** | štátny rozpočet |
| **Z. z.** | Zbierka zákonov |
| **ŽoNFP** | Žiadosť o nenávratný finančný príspevok z PRV – projekt |
| **ŽoP** | Žiadosť o platbu |

# 10. ZOZNAM PRÍLOH

Príloha č. 1 Zoznam produktov Prílohy 1 Zmluvy o založení ES

Príloha č. 2: Definícia mikropodnikov, malých a stredných podnikov

Príloha č. 3: Priemerná miera evidovanej nezamestnanosti podľa okresov v roku 2012.

**Príloha č. 1**

**Zoznam produktov Prílohy 1 Zmluvy o ZALOŽENÍ ES**

**ZOZNAM**

**vzťahujúci sa na článok 32 Zmluvy o založení Európskeho Spoločenstva**

|  |  |
| --- | --- |
| (1)Číslo v Bruselskej nomenklatúre | (2)Opis tovarov |
| Kapitola 1 | Živé zvieratá |
| Kapitola 2 | Mäso a jedlé mäsové zvyšky |
| Kapitola 3 | Ryby, kôrovce a mäkkýše |
| Kapitola 4 | Mliečne produkty, vtáčie vajcia; prírodný med |
| Kapitola 5 |  |
| 05.04 | Vnútornosti, močové mechúre a žalúdky zvierat (iných než rýb) celé alebo ich časti |
| 05.15 | Živočíšne produkty nešpecifikované alebo nezahrnuté inde; neživé zvieratá z kapitoly 1 alebo z kapitoly 3, nevhodné pre ľudskú spotrebu  |
| Kapitola 6 | Živé stromy a iné rastliny; cibule, korene a podobné časti rastlín; rezané kvety a ozdobné listy |
| Kapitola 7 | Jedlá zelenina a niektoré korene a hľuzy  |
| Kapitola 8 | Jedlé ovocie a orechy; kôra melónov a citrusového ovocia |
| Kapitola 9 | Káva, čaj a koreniny s výnimkou maté (položka č. 09.03) |
| Kapitola 10 | Obilniny |
| Kapitola 11 | Produkty mlynárskeho priemyslu; slad a škroby, pšeničný lepok; inulín  |
| Kapitola 12 | Olejnaté semená a olejnaté plody; rôzne jadrá, semená a plody; priemyselné a liečivé rastliny; slama a krmoviny |
| Kapitola 13 |  |
| ex 13.03 | Pektín |
| Kapitola 15 |  |
| 15.01 | Sadlo a iný vyškvarený bravčový tuk; vyškvarený hydinový tuk |
| 15.02 | Nevyškvarený tuk hovädzieho dobytka, oviec alebo kôz; loj (vrátane „premier jus“) získaný z týchto tukov |
| 15.03 | Stearín zo sadla, oleostearín a lojový stearín; sadlový olej, oleový olej a lojový olej, nie emulzifikovaný alebo zmiešaný alebo pripravený iným spôsobom |
| 15.04 | Tuky a olej z rýb a z morských cicavcov, rafinované i nerafinované |
| 15.07 | Stužené rastlinné oleje, tekuté alebo tuhé, surové, rafinované alebo prečistené |
| 15.12 | Živočíšne alebo rastlinné tuky a oleje, hydrogenované, rafinované i nerafinované, ale ďalej neupravované |
| 15.13 | Margarín, imitácia bravčového sadla a iné upravené jedlé tuky |
| 15.17 | Zvyšky zo spracovania tukových látok alebo živočíšnych alebo rastlinných voskov |
| Kapitola 16 | Prípravky z mäsa, rýb, kôrovcov alebo mäkkýšov |
| Kapitola 17 |  |
| 17.01 | Repný a trstinový cukor, v tuhom stave |
| 17.02 | Iné cukry; cukrové sirupy; umelý med (zmiešaný i nezmiešaný s prírodným medom); karamel |
| 17.03 | Melasa, odfarbená i neodfarbená |
| 17.05 | Ochutené alebo farbené cukry, sirupy alebo melasa s výnimkou ovocných štiav obsahujúcich pridaný cukor v akomkoľvek pomere. |
| KAPITOLA 18 |  |
| 18.01 | Kakaové bôby, celé alebo drvené, surové alebo pražené |
| 18.02 | Škrupiny, šupky a iný odpad z kakaových bôbov |
| KAPITOLA 20 | Prípravky zo zeleniny, ovocia alebo z iných častí rastlín |
| KAPITOLA 22 |  |
| 22.04 | Hroznový mušt, v procese fermentácie alebo fermentovaný bez prídavku alkoholu |
| 22.05 | Víno z čerstvého hrozna; hroznový mušt fermentovaný s prídavkom alkoholu |
| 22.07 | Iné fermentované nápoje (napríklad jablčný mušt, hruškový mušt a medovina)  |
| ex28 22.08 (\*)ex 22.09 (\*) | Etylalkohol, denaturovaný alebo nedenaturovaný, s akýmkoľvek alkoholometrickým titrom, získaný z poľnohospodárskych produktov uvedených v prílohe I, s výnimkou destilátov, likérov a ostatných liehových nápojov, zložených alkoholických prípravkov (tzv. koncentrovaných výťažkov) na výrobu nápojov |
| ex 22.10 (\*) | Ocot a náhrady octu |
| KAPITOLA 23 | Zvyšky a odpad potravinárskeho priemyslu; upravené krmivá pre zvieratá  |
| KAPITOLA 24 |  |
| 24.01 | Nespracovaný tabak, tabakový odpad |
| KAPITOLA 45 |  |
| 45.01 | Prírodný korok, nespracovaný, drvený, granulovaný alebo mletý; korkový odpad |
| KAPITOLA 54 |  |
| 54.01 | Ľan, surový alebo spracovaný ale nespradený, kúdeľová priadza a odpad (vrátane cupovaných alebo garnetovaných chumáčov) |
| KAPITOLA 57 |  |
| 57.01 | Pravé konope (*Cannabis sativa*) surové alebo spracované ale nespradené; výčesky (kúdeľ) a odpad pravého konope (vrátane cupovaných alebo garnetovaných chumáčov alebo zväzkov) |

(\*) položka pridaná článkom 1 nariadenia č. 7 Rady Európskeho hospodárskeho spoločenstva z 18. decembra 1959 (ÚV 7, 30. januára 1961, s. 71 – špeciálne vydanie (anglické vydanie) 1959, s. 68).

Pri definovaní jednotlivých produktov uvedených v stĺpci 1 prílohy 1 Zmluvy o založení ES je možné vychádzať z Nariadenia Rady (EÚ) 2658/1987 o tarifnej a štatistickej nomenklatúre a o Spoločnom colnom sadzobníku v znení neskorších predpisov, ktoré definuje tzv. kombinovanú nomenklatúru. Kombinovaná nomenklatúra je každoročne upravovaná a publikovaná v Úradnom vestníku Európskych spoločenstiev. V prípade rozporu medzi kombinovanou nomenklatúrou a prílohou 1 Zmluvy o založení  ES je záväzný zoznam produktov uvedený v prílohe 1 Zmluvy o založení ES.

**Príloha č. 2****: Definícia mikropodnikov, malých a stredných podnikov**

*(výňatok z odporúčania Komisie 2003/361/ES zo 6. mája 2003 o definícii malých a stredných podnikov (Ú. v. ES L 124, 20. 5. 2003, s. 36)*

**Definícia mikroPODNIKOV, malých a stredných podnikov,**

**KTORÚ PRIJALA KOMISIA**

**Článok 1**

**Podnik**

Za podnik sa považuje každý subjekt, ktorý vykonáva hospodársku činnosť bez ohľadu na jeho právnu formu. Sem patria najmä samostatne zárobkovo činné osoby a rodinné podniky, ktoré vykonávajú remeselnícke alebo iné činnosti a partnerstvá alebo združenia, ktoré pravidelne vykonávajú hospodársku činnosť.

**Článok 2**

**Počet pracovníkov a finančné limity určujúce kategórie podnikov**

1. Kategóriu mikropodnikov, malých a stredných podnikov (MSP) tvoria podniky, ktoré zamestnávajú menej ako 250 osôb a ktorých ročný obrat nepresahuje 50 miliónov EUR a/alebo celková ročná súvaha nepresahuje 43 miliónov EUR.
2. V rámci kategórie MSP sa malý podnik definuje ako podnik, ktorý zamestnáva menej ako 50 osôb a ktorého ročný obrat a /alebo celková ročná súvaha nepresahuje 10 miliónov EUR.
3. V rámci kategórie MSP sa mikropodnik definuje ako podnik, ktorý zamestnáva menej ako 10 osôb a ktorého ročný obrat a /alebo celková ročná súvaha nepresahuje 2 milión EUR.

**Článok 3**

**Typy podnikov, ktoré sa zohľadňujú pri výpočte počtu pracovníkov a finančných čiastok**

1. „Samostatný podnik“ je každý podnik, ktorý nie je zatriedený ako partnerský podnik v zmysle odseku 2 alebo prepojený podnik v zmysle odseku 3.
2. „Partnerské podniky“ sú podniky, ktoré nie sú zatriedené ako prepojené podniky v zmysle odseku 3 a medzi ktorými je takýto vzťah: podnik (vyššie postavený podnik) buď samostatne, alebo spoločne s jedným alebo viacerými prepojenými podnikmi v zmysle odseku 3, 25 % alebo viac imania alebo hlasovacích práv iného podniku (nižšie postavený podnik).

Podnik sa však môže klasifikovať ako samostatný a takto, keďže nemá žiadny partnerský podnik, aj keď investori túto 25 % hranicu dosiahnu alebo prekročia, za predpokladu, že títo investori nie sú prepojení v zmysle odseku 3 individuálne, alebo spoločne do príslušného podniku:

* 1. s verejnými investičnými spoločnosťami, spoločnosťami investujúcimi do rizikového kapitálu, fyzickými osobami alebo skupinami fyzických osôb, ktoré sa pravidelne zúčastňujú rizikových investičných aktivít, ktoré investujú vlastný kapitál v nekótovaných firmách (podnikateľskí anjeli) za predpokladu, že celkové investície týchto podnikateľských anjelov v rovnakom podniku sú nižšie ako 125 000 EUR;
	2. s univerzitami alebo neziskovými výskumnými strediskami;
	3. inštitucionálnymi investormi, vrátane regionálnych rozvojových fondov;
	4. orgánmi miestnej samosprávy, ktoré majú ročný rozpočet menší ako 10 miliónov EUR a menej ako 5 000 obyvateľov.
1. „Prepojené podniky“ sú podniky, ktoré  majú nasledovné vzájomné vzťahy:
	1. podnik má väčšinu hlasovacích práv akcionárov alebo členov v inom podniku;
	2. podnik má právo vymenovať alebo odvolať väčšinu členov správneho, riadiaceho alebo dozorného orgánu iného podniku;
	3. podnik má právo dominantne pôsobiť na iný podnik na základe zmluvy uzatvorenej s týmto podnikom alebo na základe ustanovenia v jeho spoločenskej zmluve alebo stanovách;
	4. podnik, ktorý je akcionárom alebo členom iného podniku, sám kontroluje na základe zmluvy s inými akcionármi v tomto podniku alebo členmi tohto podniku väčšinu hlasovacích práv akcionárov alebo členov v tomto podniku.

Existuje predpoklad, že dominantný vplyv neexistuje, ak sa investori uvedení v druhom pododseku odseku 2 nezapoja priamo alebo nepriamo do vedenia príslušného podniku bez toho, aby boli dotknuté ich práva ako akcionárov alebo nezúčastnených spoločníkov.

Podniky, ktoré sa nachádzajú v niektorom zo vzťahov uvedených v prvom pododseku prostredníctvom jedného alebo viacerých podnikov, alebo majú niektorého z investorov uvedených v odseku 2, sa tiež považujú za prepojené.

Podniky, ktoré sa nachádzajú v jednom alebo inom z takýchto vzťahov prostredníctvom fyzickej osoby alebo skupiny fyzických osôb konajúcich spoločne, sa tiež považujú za prepojené podniky, ak sa podieľajú vo svojej činnosti alebo časti svojej činnosti na rovnakom relevantnom trhu alebo na susedných trhoch.

Za „priľahlý trh“ sa považuje trh pre produkt alebo službu, ktorý sa nachádza priamo vo vyššej alebo nižšej pozícii („súprudne alebo protiprúdne“) od relevantného trhu.

1. Okrem prípadov uvedených v odseku 2, druhom pododseku sa podnik nemôže považovať za MSP, ak 25 % alebo viac imania alebo hlasovacích práv je priamo alebo nepriamo kontrolovaných spoločne alebo individuálne jedným alebo viacerými verejnými orgánmi.
2. Podniky môžu poskytnúť vyhlásenie o postavení ako samostatný podnik, partnerský podnik alebo prepojený podnik, vrátane údajov týkajúcich sa hraníc stanovených v článku 2. Vyhlásenie sa môže poskytnúť, aj keď je kapitál rozptýlený tak, že nie je možné presne určiť, kto ho vlastní, v takomto prípade podnik môže poskytnúť vyhlásenie v dobrej viere, že môže odôvodnene predpokladať, že jeden podnik nevlastní, alebo spoločne navzájom prepojené podniky nevlastnia 25 % alebo viac. Takéto vyhlásenia sa poskytnú bez toho, aby boli dotknuté kontroly alebo vyšetrovania ustanovené podľa pravidiel spoločenstva.

**Článok 4**

**Údaje používané v prípade počtu pracovníkov a finančných čiastok a referenčného obdobia**

1. Údaje, ktoré je potrebné použiť v prípade počtu pracovníkov a finančných čiastok, sú údaje týkajúce sa posledného schváleného účtovného obdobia a vypočítané na ročnom základe. Zohľadňujú sa odo dňa účtovnej závierky. Výška zvoleného obratu sa vypočíta bez dane z pridanej hodnoty (DPH) a iných nepriamych daní.
2. Ak podnik v deň účtovnej závierky zistí na ročnom základe, že počet zamestnancov alebo finančné limity prekročili, alebo sú pod limitmi stanovenými v článku 2, nebude to mať za následok stratu alebo nadobudnutie štatútu stredného, malého alebo mikro podniku, pokiaľ sa tieto limity neprekročili v dvoch po sebe nasledujúcich obdobiach.
3. V prípade novozaložených podnikov, ktorých účtovné závierky ešte neboli schválené, sa uplatnia údaje získané čestným odhadom vykonaným za bežný finančný rok.

**Článok 5**

**Počet pracovníkov**

Počet pracovníkov zodpovedá počtu ročných pracovných jednotiek AWU (annual work units, AWU), t. j. počtu osôb, ktoré pracujú na plný úväzok v rámci príslušného podniku alebo v jeho mene počas celého posudzovaného referenčného roku. Práca osôb, ktoré nepracovali celý rok, práca tých osôb, ktoré pracovali na čiastočný úväzok bez ohľadu na dĺžku a práca sezónnych pracovníkov sa počítajú ako časti AWU. Pracovníci pozostávajú zo:

1. zamestnancov;
2. osôb pracujúcich pre podnik, ktorý mu podlieha, a ktorí sa podľa vnútroštátnych právnych predpisov považujú za zamestnancov;
3. vlastníci – manažéri;
4. partneri vykonávajúci pravidelnú činnosť v podniku a majúci finančný prospech z podniku.

Učni alebo študenti, ktorí sa zúčastňujú na odbornom vzdelávaní na základe učňovskej alebo odbornej zmluvy sa nepovažujú za pracovníkov. Dĺžka materskej alebo rodičovskej dovolenky sa nezapočítava.

**Článok 6**

**Vyhotovenie údajov o podniku**

1. V prípade samostatného podniku, údaje, vrátane počtu pracovníkov sa určia výlučne podľa účtovnej závierky tohto podniku.
2. Údaje, vrátane počtu pracovníkov, o podniku, ktorý má partnerský podnik alebo prepojené podniky, sa určia na základe účtovnej závierky a iných údajov o podniku, alebo ak sú k dispozícii, konsolidovaných účtovných závierok podniku alebo konsolidovaných účtovných závierok, na ktorých sa podnik podieľa prostredníctvom konsolidácie.

Údaje uvedené v prvom pododseku sa pridajú k údajom každého partnerského podniku príslušného podniku, ktorý sa nachádza bezprostredne vo vyššom alebo nižšom postavení („súprudne alebo protiprúdne“) od neho. Výsledok je úmerný percentuálnemu podielu kapitálu alebo hlasovacích práv (podľa toho, ktoré je väčšie). V prípade, keď krížové akcie vlastnia dva podniky použije sa vyššie percento.

K údajom uvedeným v prvom a druhom pododseku sa pridá 100 % údajov každého podniku, ktorý je priamo alebo nepriamo prepojený s príslušným podnikom, ak už údaje neboli zahrnuté prostredníctvom konsolidácie v účtovných závierkach.

1. Na uplatnenie odseku 2 sa údaje partnerských podnikov príslušného podniku určia z ich účtovných závierok a ostatných konsolidovaných údajov, ak existujú. K týmto údajom sa pripočíta 100 % údajov podnikov, ktoré sú prepojené s týmito partnerskými podnikmi, pokiaľ ich účtovné údaje už nie sú zahrnuté prostredníctvom konsolidácie.

Na uplatnenie tohto istého odseku 2 sa údaje partnerských podnikov, ktoré sú prepojené s príslušným podnikom, určia z ich účtovných závierok a ostatných konsolidovaných údajov, ak existujú. K týmto údajom sa pripočítajú proporcionálne údaje každého prípadného partnerského podniku tohto prepojeného podniku, ktorý sa nachádza bezprostredne vo vyššom alebo nižšom postavení („súprudne alebo protiprúdne“) od neho, pokiaľ už údaje neboli zahrnuté v konsolidovaných účtovných závierkach s percentuálnym podielom úmerným percentu uvedenému podľa druhého pododseku 2.

Ak sa v konsolidovaných účtovných závierkach neuvádzajú za daný podnik údaje o pracovníkoch, čísla týkajúce sa pracovníkov sa vypočítajú úmerne na základe súhrnu údajov z jeho partnerských podnikov a pripočítaním údajov z podnikov, s ktorými je príslušný podnik prepojený.

Príloha č.3

Priemerná miera evidovanej nezamestnanosti 2012

|  |  |
| --- | --- |
| **Územie** |  **priemer** |
| Bratislava I | **3,72** |
| Bratislava II | **5,27** |
| Bratislava III | **4,97** |
| Bratislava IV | **4,43** |
| Bratislava V | **4,77** |
| Malacky | **7,87** |
| Pezinok | **6,78** |
| Senec | **6,24** |
| **Bratislavský kraj** | **5,37** |
| Dunajská Streda | **11,93** |
| Galanta | **6,67** |
| Hlohovec | **9,07** |
| Piešťany | **8,15** |
| Senica | **10,67** |
| Skalica | **8,05** |
| Trnava | **7,22** |
| **Trnavský kraj** | **8,83** |
| Bánovce nad Bebravou | **10,44** |
| Ilava | **8,08** |
| Myjava | **7,76** |
| Nové Mesto nad Váhom | **8,02** |
| Partizánske | **13,22** |
| Považská Bystrica | **12,24** |
| Prievidza | **12,48** |
| Púchov | **7,17** |
| Trenčín | **8,11** |
| **Trenčiansky kraj** | **10,02** |
| Komárno | **17,96** |
| Levice | **14,76** |
| Nitra | **9,30** |
| Nové Zámky | **14,25** |
| Šaľa | **11,37** |
| Topoľčany | **11,69** |
| Zlaté Moravce | **11,67** |
| **Nitriansky kraj** | **13,09** |
| Bytča | **15,74** |
| Čadca | **12,70** |
| Dolný Kubín | **14,59** |
| Kysucké Nové Mesto | **13,67** |
| Liptovský Mikuláš | **13,00** |
| Martin | **9,50** |
| Námestovo | **15,04** |
| Ružomberok | **12,62** |
| Turčianske Teplice | **12,75** |
| Tvrdošín | **12,79** |
| Žilina | **9,21** |
| **Žilinský kraj** | **11,92** |
| Banská Bystrica | **9,20** |
| Banská Štiavnica | **18,36** |
| Brezno | **17,57** |
| Detva | **17,07** |
| Krupina | **19,77** |
| Lučenec | **23,92** |
| Poltár | **25,75** |
| Revúca | **31,10** |
| Rimavská Sobota | **34,23** |
| Veľký Krtíš | **24,47** |
| Zvolen | **10,89** |
| Žarnovica | **20,14** |
| Žiar nad Hronom | **14,47** |
| **Banskobystrický kraj** | **19,60** |
| Bardejov | **20,50** |
| Humenné | **17,40** |
| Kežmarok | **28,70** |
| Levoča | **19,26** |
| Medzilaborce | **20,22** |
| Poprad | **12,33** |
| Prešov | **17,73** |
| Sabinov | **26,85** |
| Snina | **19,66** |
| Stará Ľubovňa | **16,85** |
| Stropkov | **19,35** |
| Svidník | **21,38** |
| Vranov nad Topľou | **23,04** |
| **Prešovský kraj** | **19,51** |
| Gelnica | **22,07** |
| Košice I | **10,79** |
| Košice II | **10,88** |
| Košice III | **10,16** |
| Košice IV | **9,50** |
| Košice - okolie | **23,12** |
| Michalovce | **19,64** |
| Rožňava | **28,18** |
| Sobrance | **23,70** |
| Spišská Nová Ves | **18,31** |
| Trebišov | **26,25** |
| **Košický kraj** | **18,84** |
| **Slovensko** | **13,59** |

Zdroj: Ústredie práce, sociálnych vecí a rodiny

1. *Uverejnené v Úradnom vestníku EÚ L 277 dňa 21. 10. 2005.* [↑](#footnote-ref-1)
2. *Uverejnené v Úradnom vestníku EÚ L 368 dňa 23. 12. 2006.* [↑](#footnote-ref-2)
3. ***Lesnými  plodmi*** *sa rozumejú plody:  Jahody obyčajnej (Fragaria vesca), Ostružiny černicovej (Rubus fruticosus), Ostružiny malinovej (Rubus idaeus), Čučoriedky obyčajnej (Vaccinium myrtillus ), Brusnice obyčajnej (Vaccinium vitis-idaea) a jedlé voľne rastúce huby uvedené v prílohe č. 2 k dvadsiatej prvej hlave tretej časti potravinového kódexu.*

***Zber, manipulácia a spôsoby spracovania*** *týchto plodov musia byť vykonávané v súlade s ustanoveniami  Výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 9. júna 2005 č.  2608/2005-100, ktorým sa vydáva hlava Potravinového kódexu Slovenskej republiky upravujúca ovocie, zeleninu, jedlé huby, olejniny, suché škrupinové plody a výrobky z nich.* [↑](#footnote-ref-3)
4. *V rámci Národného podporného programu SR v rámci SOT s vínom sú oprávnené iba náklady na nákup hmotného majetku v súvislosti s vnútorným vybavením a zariadením, napr. nábytok, chladiarenské zariadenie, umývací drez, výčapné zariadenie, sanitárne zariadenie a pod. Vylúčené sú akékoľvek náklady na stavebné práce napr. výstavba hrubej stavby, zavedenie elektroinštalácie, vodoinštalácie, nanesenie omietky, vymaľovanie a pod.* [↑](#footnote-ref-4)
5. *Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov*  [↑](#footnote-ref-5)
6. *oblasti cieľa Konvergencia alebo oblasti mimo cieľa Konvergencia (tzv. ostatné oblasti)* [↑](#footnote-ref-6)
7. ***primárne spracovanie poľnohospodárskych produktov*** *- znamená akékoľvek pôsobenie na poľnohospodársky produkt, výsledkom ktorého je taktiež poľnohospodársky produkt s výnimkou činností vykonávaných v poľnohospodárskom podniku v súvislosti s prípravou živočíšneho alebo rastlinného produktu na prvý predaj, t.j. činnosti vykonávané v poľnohospodárskom podniku potrebné na prípravu výrobku na prvý predaj ako napr. zber, sekanie a mlátenie obilnín, balenie vajec atď. sa nepovažuje za spracovanie. V prípade produktov rastlinného pôvodu musia byť tieto minimálne očistené, vytriedené a zabalené do maloobchodného spotrebiteľského balenia. Len samostatné umiestnenie v prepravkách sa nepovažuje za primárne spracovanie poľnohospodárskych produktov.* [↑](#footnote-ref-7)
8. Uverejnené v Úradnom vestníku ES L145 dňa 13. 6. 1977. [↑](#footnote-ref-8)
9. *Definícia prevzatá z Usmernení Spoločenstva pre štátnu pomoc v poľnohospodárstve a lesnom hospodárstve 2007 – 2013 – časť II. bod 7 ( Ú. v. EÚ C 319, 27. 12. 2006).* [↑](#footnote-ref-9)